
ΕΦΗΜΕΡΙΣΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ Αρ. Φύλλου 1841 

13 Δεκεμβρίου 2004 


ΑΠΟΦΑΣΕΙ Σ 

Αριθ. 11151 

Τροποποίηση του Οργανισμού Εσωτερικής Υπηρεσίας 
του Δήμου Άργους, Ν. Αργολίδας. 

Η ΓΕΝΙΚΗ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΠΕΛΟΠΟΝΝΗΣΟΥ 

Έχοντας υπόψη: 

1. Τις διατάξεις: 

α) Των άρθρων 1 και 27 του Ν. 2503/1997 «Διοίκηση, 
Οργάνωση, στελέχωση της Περιφέρειας, ρύθμιση θεμά¬ 
των για την Τοπική Αυτοδιοίκηση και άλλες διατάξεις» 
(ΦΕΚ 107/Α/30.5.1997). 

β) Του άρθρου 12 του Ν. 1188/1981 «Κώδικας Προσω¬ 
πικού Τοπικής Αυτοδιοίκησης», όπως αυτό αντικαταστά- 
θηκε με το άρθρο 26 του Ν. 1832/1989 (ΦΕΚ 54 Α) και με 
το άρθρο 8 του Ν. 2307/1995 «Τροποποίηση νομοθεσίας 
αρμοδιότητας Υπουργείου Εσωτερικών στις διατάξεις 
για τη Νομαρχιακή Αυτοδιοίκηση και άλλες διατάξεις» 
(ΦΕΚ 113/Α/1995). 

γ) Των άρθρων 34, 35 και 36 του Ν. 2190/1994 «Σύστα¬ 
ση ανεξάρτητης αρχής για την επιλογή προσωπικού και 
ρύθμιση θεμάτων» (ΦΕΚ 28/Α/3.3.1994). 

δ) Του άρθρου 29 Ατού Ν. 1558/1985, το οποίο προστέ¬ 
θηκε με το άρθρο 27 του Ν. 2081/1992 και τροποποιήθη¬ 
κε με το άρθρο 1 παρ. 2α του Ν. 2469/1997 «Περιορισμός 
και βελτίωση αποτελεσματικότητας των Κρατικών δαπα¬ 
νών και άλλες διατάξεις» (ΦΕΚ 38/Α/1997). 

2. Την υπ’ αριθμ. 8324/24.5.2004 απόφαση της Γενικής 
Γραμματέως Περιφέρειας Πελοποννήσου περί αναθέσε- 
ως αρμοδιοτήτων και ασκήσεως αυτών κατ’ εντολή του 
στο Διευθυντή Τοπικής Αυτοδιοίκησης και Διοίκησης Ν. 
Αργολίδας και στους Προϊσταμένους των Τμημάτων της 
Υπηρεσίας αυτής (ΦΕΚ 818/τ.Β/2.6.2004). 

3. Την υπ’ αριθμ. 520/2003 απόφαση του Δημοτικού 
Συμβουλίου Άργους περί τροποποιήσεως του Ο.Ε.Υ. του 
Δήμου. 

4. Τον Οργανισμό Εσωτερικής Υπηρεσίας του Δήμου 
(ΦΕΚ 1010/1.6.1999). 

5. Την υπ’ αριθμ. 29/2004 γνωμοδότηση που περιλαμ¬ 
βάνεται στο υπ’ αριθμ. 3/18.10.2004 πρακτικό του. 

6. Ταλοιπά στοιχεία του φακέλου, αποφασίζουμε: 

Επικυρώνουμε την υπ’ αριθμ. 520/2003 απόφαση του 

Δημοτικού Συμβουλίου Άργους περί τροποποιήσεως του 


Οργανισμού Εσωτερικής Υπηρεσίαςτου Δήμου, ο οποίος 
έχει ως εξής: 

ΟΡΓΑΝΙΣΜΟΣ 

ΕΣΩΤΕΡΙΚΗΣ ΥΠΗΡΕΣΙΑΣ ΔΗΜΟΥ ΑΡΓΟΥΣ 
Άρθρο 1 

Διάρθρωση Υπηρεσιών 

Οι δραστηριότητες των υπηρεσιών του Δήμου κατανέ- 
μονται στις εξής διοικητικές ενότητες: 

1. Γ ραφείο Ειδικών Συνεργατών, Συμβούλων ή Επιστη¬ 
μονικών Συνεργατών 

2. Γ ραφείο Νομικού Συμβούλου 

3. Γ ραφείο Ιδιαίτερου Μετακλητού Γ ραμματέα του Δη¬ 
μάρχου 

4. Αυτοτελές Γ ραφείο Υποστήριξης Αιρετών Οργάνων 

5. Αυτοτελές Γραφείο Προγραμματισμού, Οργάνωσης 
- Πληροφορικής και Κοινωνικής Πολιτικής 

6. Αυτοτελές Γ ραφείο Εποπτών - Σχολικών Φυλάκων 

1. Διεύθυνση Διοικητικών και Οικονομικών Υπηρεσιών 

Η Διεύθυνση αποτελείται από τα παρακάτω Τμήματα 
και γραφεία: 

• Τμήμα Οικονομικών Υπηρεσιών 

• Τμήμα Διοικητικών Υπηρεσιών 

• Γ ραφείο Δημοτικής Αστυνομίας 

7. Διεύθυνση Τεχνικών Υπηρεσιών και Περιβάλλοντος 

Η Διεύθυνση αποτελείται από τα παρακάτω Τμήματα 

και Γ ραφεία: 

• Τμήμα Τεχνικών έργων και Πολεοδομικών Εφαρμο¬ 
γών 

• Τμήμα Περιβάλλοντος 

• Γ ραφείο Διοικητικής και Λογιστικής Υποστήριξης 

Άρθρο 2 

Αρμοδιότητες Γ ραφείου Ειδικών Συνεργατών, 
Ειδικών Συμβούλων ή Επιστημονικών Συνεργατών 

Ο κάθε ειδικός σύμβουλος, επιστημονικός συνεργάτης 
ή ειδικός συνεργάτης ασκεί καθήκοντα επιτελικά και δεν 
έχει αποφασιστική αρμοδιότητα οποιοσδήποτε μορφής. 
Παρέχει συμβουλές και διατυπώνει εξειδικευμένες γνώ¬ 
μες γραπτά ή προφορικά, για το συγκεκριμένο τομέα 
δραστηριοτήτων τον οποίο έχει οριστεί να εξυπηρετήσει 
(Ν. 1416/1984 άρθρο 67). Το συμβουλευτικό του έργο 
απευθύνεται προς το Δήμαρχο. 

Παρέχει υπηρεσίες, μέσα στο κύκλο των γνώσεώντου, 

σε εξειδικευμένα επιστημονικά και τεχνικά θέματα, που 
μπορεί να αναφέρονται στη διενέργεια ερευνών, εκπόνηση 
μελετών, σύνταξη εκθέσεων, υποβολή προτάσεων ή ειση¬ 
γήσεων, επεξεργασία και παρουσίαση στοιχείων απαραίτη¬ 
των για την πραγμάτωση των σκοπών του Δήμου.Παρέχει 
επιστημονική ή τεχνολογική βοήθεια σε ειδικά θέματα που 
απασχολούντις οργανωτικές μονάδες του Δήμου, παρακο¬ 
λουθεί συστηματικά την επιστήμη και την τεχνολογία στον 
τομέα της δραστηριότητάς τους, τηρεί αρχείο ελληνικών 
και ξένων βιβλιογραφικών δεδομένων ή εκτελούν κάθε άλ¬ 
λη εργασία που τους ανατίθεται από το Δήμαρχο. 

Συνεργάζεται στο πλαίσιο των αρμοδιοτήτων του με το 
Αυτοτελές Γραφείο Προγραμματισμού Οργάνωσης και 
Πληροφορικής για την επεξεργασία εισηγήσεων, προτά¬ 
σεων κ.λπ. 

Άρθρο 3 

Αρμοδιότητε Γραφείου Νομικού Συμβούλου 

• Παρέχει υπηρεσίες νομικής υποστήριξης προς τα αι¬ 
ρετά όργανα του Δήμου για την προώθηση των επιδιώξε¬ 
ων/ στόχων/ συμφερόντων του Δήμου. (Παρίσταται στις 
συνεδριάσεις του Δημοτικού Συμβουλίου και της Δημαρ¬ 
χιακής Επιτροπής όταν καλείται). 

• Παρέχει υπηρεσίες νομικής υποστήριξης προς τις 
υπηρεσίες στα Νομικά Πρόσωπα και στα άλλα ιδρύματα 
του Δήμου για οποιοδήποτε θέμα. 

• Επεξεργάζεται Νομικά και γνωμοδοτεί για πράξεις 
της Δημόσιας Διοίκησης που αφορούν το Δήμο. 

• Επεξεργάζεται Νομικά προγραμματικές συμβάσεις 
του Δήμου, συμβολαίων, συμβάσεων εργασίας και έρ¬ 
γου, διακηρύξεων, δημοπρασιών κ.λπ. 

• Παρίσταται σ’ όλα τα Δικαστήρια για υποθέσεις του 
Δήμου, στις Διοικητικές Αρχές για την προάσπιση των 
συμφερόντων του Δήμου. 

• Μεριμνά για την αναγκαία υποδομή του Γραφείου για 
να ανταποκριθεί στις προηγούμενες δραστηριότητες. 
(Συγκέντρωση νόμων, διαταγμάτων, γνωμοδοτήσεων, 
αποφάσεων και νομολογίας που αφορούν τα θέματα που 
απασχολούν το Δήμο). 

Άρθρο 4 

Αρμοδιότητες Γ ραφείου ιδιαίτερου μετακλητού 
Γραμματέα του Δημάρχου 

Α. Γραμματειακή Υποστήριξη Δημάρχου 

• Δακτυλογραφεί, αναπαράγει, διεκπεραιώνει και αρ¬ 
χειοθετεί την προσωπική αλληλογραφία και αποφάσεις 
του Δημάρχου. 

• Ρυθμίζει συναντήσεις και επικοινωνίες του Δημάρχου 
και τηρεί ημερολογίο των προσωπικών επαφών του, 
εντός και εκτός του Δήμου. 

• Τηρεί ειδικό πρωτόκολλο Δημάρχου. 

• Τηρεί το προσωπικό αρχείο εγγράφων του Δημάρ¬ 
χου. 

• Τηρεί πρακτικά συναντήσεων ή συμβουλίων στα 
οποία μετέχει ο Δήμαρχος. 

• Συγκεντρώνει στοιχεία ή έγγραφα που πρέπει να υπο- 
γραφούν από τα όργανα και μεριμνά για την υπογραφή 
και τη διεκπεραίωσή τους. 

• Τηρεί αρχείο αποφάσεων Δημάρχου και λοιπών απο¬ 
φάσεων πολιτικών οργάνων. 

• Διεξάγει κάθε υπηρεσία που ανατίθεται από τον Δή¬ 
μαρχο και η οποία δεν ανήκει στην αρμοδιότητα των υπο¬ 
λοίπων υπηρεσιών. 


Άρθρο 5 

Αρμοδιότητες Αυτοτελούς Γ ραφείου Υποστήριξης 
Αιρετών Οργάνων 

Α. Γραμματεία Δημοτικού Συμβουλίου, Προέδρου Δ.Σ., 
Δημαρχιακής Επιτροπής, Ανπδημάρχων, Επιτροπών Δη¬ 
μοτικού Συμβουλίου, Τοπικών Συμβουλίων 

• Καταρτίζει σε συνεργασία με τον πρόεδρο του Δ.Σ., 
τα θέματα της ημερήσιας διάταξης των συνεδριάσεων 
του Δ.Σ. καιενημερώνειτα μέλη του Δ.Σ. για τα θέματα και 
το χρόνο/τόπο κάθε συνεδρίασης. 

• Συγκεντρώνει, αναπαράγει και αποστέλλει στα μέλη 
του Δ.Σ. τις διάφορες εισηγήσεις και γενικά το ενημερω¬ 
τικό υλικό που αντιστοιχεί στα θέματα των συνεδριάσεων. 

• Μεριμνά για το χώρο των συνεδριάσεων, την καλή λει- 
τουργία των εγκαταστάσεων, την ύπαρξη των κατάλλη¬ 
λων μέσων κ.λπ. 

• Τηρεί πρακτικά κατά τη διάρκεια των συνεδριάσεων. 

• Τηρεί αρχείο πρακτικών και αποφάσεωντου Δ.Σ. 

• Δακτυλογραφεί / αναπαράγει αποφάσεις του Δ.Σ. και 
τις αποστέλλει στην υπηρεσία Τοπικής Αυτοδιοίκησης 
της Περιφέρειας. 

• Ενημερώνει τις υπηρεσίες του Δήμου για τις εγκεκρι¬ 
μένες αποφάσεις του Δ.Σ. και τις αρμόδιες επιτροπές του 
Δ.Σ. για τα θέματα που παραπέμπονται σε αυτές από το 
Δημοτικό Συμβούλιο προς μελέτη. 

• Παρακολουθεί τη διαδικασία επεξεργασίας τους και 
προετοιμάζει για την έγκαιρη επανεισαγωγή τους στο Δη¬ 
μοτικό Συμβούλιο προς λήψη οριστικής απόφασης. 

• Παρέχει κάθε είδους γραμματειακή υποστήριξη προς 
τη Δημαρχιακή Επιτροπή, τις μόνιμες και έκτακτες επιτρο¬ 
πές που συνιστάτο Δημοτικό Συμβούλιο και τα Τοπικά Συμ¬ 
βούλια (ενημέρωση για τα θέματα και το χρόνο κάθε συνε¬ 
δρίασης, διανομή εισηγήσεων προς τα μέλη των Επιτρο¬ 
πών, τήρηση πρακτικών, τήρηση αρχείου πρακτικών, 
δακτυλογράφηση/αναπαραγωγή εισηγήσεων κ.λπ.). 

• Παρέχει κάθε είδους γραμματειακή υποστήριξη προς 
τους Αντιδημάρχους και τον Πρόεδρο του Δημοτικού 
Συμβουλίου. 

• Τηρεί αρχείο εκπροσώπων του Δήμου σε διάφορους 
φορείς και όργανα. Φροντίζει για την αποστολή στοιχείων 
προς τους προηγούμενους εκπροσώπους, επικοινωνία, 
παραλαβή και εσωτερική διεκπεραίωση των εκθέσεων 
των εκπροσώπων προς το Δήμο. 

Β. Διαχείριση θεμάτων Δημοτική επιτροπής παιδείας 
και σχολικών επιτροπών 

• Μεριμνά για τη συγκρότηση και τη λειτουργία των 
σχολικών επιτροπών όλων των σχολείων Α/θμιας και 
Β/μιας Εκπαίδευσης και της Δημοτικής Επιτροπής Παι¬ 
δείας. 

• Παρέχει Διοικητική υποστήριξη στην Δημοτική Επι¬ 
τροπή Παιδεία. 

• Συνεργάζεται με την Τεχνική υπηρεσία για την κατα¬ 
γραφή των στεγαστικών αναγκών των σχολείων, για 
απαλλοτριώσεις χώρων για ανέγερση νέων διδακτηρίων 
και τη διεκπεραίωση κτιριακών θεμάτων που έχουν σχέση 
με συντηρήσεις, ανεγέρσεις, προσθήκες αιθουσών, επε¬ 
κτάσεις χώρων στα υπάρχοντα σχολεία, αγορές οικοπέ¬ 
δων νέων σχολικών μονάδων. 

• Καταγράφει καταστάσεις κατανομής λειτουργικών 
δαπανών και ενημερώνει τα σχολεία για την παραλαβή 
των χρημάτων. 

Γ. Δημοσιότητα - Δημόσιες Σχέσεις - Διεθνείς Σχέσεις 

• Οργανωτική προετοιμασία και υποστήριξη ενημερω¬ 
τικών συνεδρίων, συνελεύσεων, εορτών, δεξιώσεων και 
γενικά εκδηλώσεωντου Δήμου. 

• Παρακολούθηση δημοσιεύσεων του τύπου ή εκπο¬ 
μπών στα Μέσα Μαζικής Επικοινωνίας και μέριμνα για την 
προετοιμασία ανάλογων δημοσιεύσεων με στόχο την 
προάσπιση των συμφερόντων του Δήμου. 

• Συνεργάζεται με τους δημοσιογράφους και οργανώ¬ 
νει τις συνεντεύξεις τύπου. Συνεργάζεται με τον τοπικό 
τύπο για τα τοπικά θέματα. 

• Δημοσιεύει διακηρύξεις και ανακοινώσεις των υπηρε¬ 
σιών του Δήμου. 

• Σχεδιάζει, εισηγείται και εφαρμόζει προγράμματα 
προβολής του έργου και των υπηρεσιών που παρέχει ο 
Δήμος και προγράμματα ενημέρωσης των πολιτών για τις 
επιδιώξεις, στόχους και υπηρεσίες του Δήμου με γενικό 
στόχο τη δραστηριοποίηση των πολιτών για την προώθη¬ 
ση των τοπικών συμφερόντων. 

• Επίσης εφαρμόζει προγράμματα ενημέρωσηςτων ξέ¬ 
νων ή γενικά των διερχομένων από το Δήμο. 

• Επιμελείται ενημερωτικές εκδόσεις ή εκπομπές του 
Δήμου στα Μ.Μ.Ε. 

• Συγκεντρώνει ειδήσεις από το χώρο του Δήμου, επε¬ 
ξεργάζεται υλικό, σχεδιάζει, εισηγείται και εφαρμόζει 
προγράμματα διανομής τους. 

• Τηρεί πληροφοριακό αρχείο δημοσιεύσεων ή εκπο- 
μπώνπου αφορούντο Δήμο καθώς καιτων σχετικών απα¬ 
ντήσεων. 

• Συνεργάζεται με την Υπηρεσία Πληροφορικής για την 
τήρηση αρχείου τοπικών, εθνικών, διεθνών και ξένων φο¬ 
ρέων (Αρχές, Δημόσιες Υπηρεσίες, Σωματεία, Προξενεία, 
Ιδρύματα Δήμοι άλλων χωρών κ.λπ.). 

• Επιμελείται της διοργάνωσης, της υποδοχής, φιλοξε¬ 
νίας και ξενάγησης ξένων αντιπροσωπειών. Υποστηρίζει 
τα αιρετά όργανα και τις υπηρεσίες για τη διοργάνωση 
των συναντήσεων με προσκεκλημένους από το εξωτερι¬ 
κό και αντιστοίχως επισκέψεων της δημοτικής αρχής. 

• Επιμελείται την διαδικασία μετάβασης στο εξωτερικό 
δημοτικής αντιπροσωπείας. 

• Επικοινωνεί με φορείς του εξωτερικού που ενδιαφέ¬ 
ρουν το Δήμο. 

Δ. Ενημέρωση δημοτών - Τηλεφωνικό Κέντρο 

• Υποδέχεται και πληροφορεί τους δημότες για κάθε 
δραστηριότητα του Δήμου. 

• Ενημερώνει τους δημότες για τα δικαιώματά τους και 
τις ενέργειες που απαιτούνται για τη διεκπεραίωση των 
υποθέσεών τους καθώς και εφοδιασμό τους με τα απα¬ 
ραίτητα πληροφοριακά στοιχεία και έντυπα. 

• Παραλαμβάνει υποδείξεις, προτάσεις και παράπονα 
των δημοτών. 

• Λειτουργεί το τηλεφωνικό κέντρο, παρέχει γενικές 
πληροφορίες προς τους δημότες, τους κατευθύνει στα 
αρμόδια τμήματα και γραφεία του Δήμου. 

• Διαθέτει ενημερωτικά φυλλάδια, οδηγίες, έντυπα 
σχετικά με την εξυπηρέτηση των δημοτών από τις δημο¬ 
τικές υπηρεσίες. 

Ε. Διοικητική υποστήριξη Νομικών Προσώπων Δ.Δ. του 
Δήμου (όταν απαιτείται λόγω έλλειψης αντίστοιχης υπη¬ 
ρεσίας στο Νομικό Πρόσωπο) 

• Εκτελεί τις λειτουργίες διοικητικής υποστήριξης (τή¬ 
ρηση αρχείων, γραμματειακή υποστήριξη, πρακτικά). 


• Ενημερώνει το Δήμαρχο και το Δημοτικό Συμβούλιο 
για όλα τα θέματα λειτουργίας των Ν.Π.Δ.Δ. του Δήμου. 

• Συνεργάζεται με το Τμήμα Οικονομικών Υπηρεσιών 
για θέματα οικονομικής διαχείρισης των Ν.Π.Δ.Δ. και με 
τις υπηρεσίεςτων ΝΠΔΔγιατα θέματα λειτουργίας τους. 

Άρθρο 6 

Αυτοτελές Γ ραφείου Προγραμματισμού, Οργάνωσης - 
Πληροφορικής και Κοινωνικής Πολιτικής 

Τα θεματικά αντικείμενα στα οποία το τμήμα θα ενερ¬ 
γοποιείται παρέχοντας επιστημονικοτεχνική υποστήριξη 
είναι το σύνολο των περιοχών άσκησης πολιτικής από τη 
Δημοτική Αρχή με σκοπό την ανάπτυξη της περιοχής του 
Δήμου και την αντιμετώπιση των τοπικών προβλημάτων. 

Ενδεικτικά τα αντικείμενα του τμήματος είναι δυνατό να 
περιλαμβάνουν. 

Α. Προγραμματισμός της τοπικής ανάπτυξης και της 
δράσης του Δήμου 

Μεριμνά για τη δημιουργία θέσεων απασχόλησης 

Επιμελείται την υποστήριξη και συντονισμό της δράσης 
του Δήμου με μικρομεσαίες επιχειρήσεις, συνεταιρι¬ 
σμούς και γειτονικούς Ο.Τ.Α. 

Επιλαμβάνεται τη βελτίωση διαδικασιών κοστολόγη¬ 
σης, τιμολόγησης και οικονομικού προγραμματισμού του 
Δήμου. 

Επιμελείται ζητημάτων καλύτερης αξιοποίησης της Δη¬ 
μοτικής περιουσίας. 

Μεριμνά για τη βελτίωση οργανωτικών δομών, διοικητι¬ 
κών συστημάτων και λειτουργίας του Δήμου. 

• Ερευνά συνεχώς και παρακολουθεί τις εξελίξεις στην 
περιοχή του Δήμου και τις τεκμηριώνει μέσω της συγκέ¬ 
ντρωσης στατιστικών στοιχείων και δεικτών, που περι¬ 
γράφουν την οικονομική, περιβαλλοντική, κοινωνική, πο¬ 
λιτιστική κλπ κατάστασή της. 

• Συγκεντρώνει πληροφορίες από το εξωτερικό περι¬ 
βάλλον του Δήμου που επηρεάζουν τις δραστηριότητες 
του (π.χ. πλαίσια του εθνικού, περιφερειακού και νομαρ¬ 
χιακού προγραμματισμού, χρηματοδοτήσεις, δημόσιες 
πολιτικές, κατευθύνσεις των συλλογικών οργάνων της 
Τ.Α., προγράμματα φορέων υποστήριξης της Τ.Α., προ¬ 
γράμματα Ε.Ε.). 

• Φροντίζει για τη συγκέντρωση μελετών και τεχνογνω¬ 
σίας που είναι δυνατόν να βοηθήσουν τις επιδιώξεις του 
Δήμου (π.χ. κλαδικές και αναπτυξιακές μελέτες, έρευνες, 
ειδικές μελέτες διαμόρφωσης και τυποποίησης τεχνο¬ 
γνωσίας στο χώρο της Τοπικής Αυτοδιοίκησης κ.λπ.). 

• Εισηγείται προς τα αιρετά όργανα για την οργάνωση 
των διαδικασιών στρατηγικού / επιχειρησιακού προγραμ¬ 
ματισμού του Δήμου συνολικά και στους επί μέρους το¬ 
μείς (Τεχνικά, Πολεοδομικά, Περιβαλλοντικά, Οικονομι¬ 
κά, Κοινωνικά και Πολιτιστικά ζητήματα). 

• Υποστηρίζει τις διαδικασίες σύνταξης των μεσοπρό¬ 
θεσμων και ετήσιων Προγραμμάτων του Δήμου και υπο¬ 
στηρίζει τη λειτουργία του Δήμου ως φορέα προγραμμα¬ 
τισμού στο πλαίσιο της διαδικασίας του Αναπτυξιακού 
προγραμματισμού της Χώρας (π.χ. Ν.1622/1986 για το 
Δημοκρατικό προγραμματισμό, διαδικασία σχεδιασμού 
Κοινοτικού Πλαισίου Στήριξης). 

• Υποστηρίζει τις διαδικασίες προώθησης της υλοποί¬ 
ησης, παρακολούθησης της εφαρμογής, αξιολόγησης 
και αναθεώρησης των μεσοπρόθεσμων και ετήσιων Προ- 
γραμμάτωντου Δήμου. 

• Διερευνά τις πηγές χρηματοδότησης και διατυπώνει 

προτάσεις για την εξεύρεση πόρων για την υλοποίηση 
του προγράμματος δράσης του Δήμου. 

• Συνεργάζεται με τους ειδικούς συνεργάτες, τους 
προϊσταμένους και τα επιστημονικά στελέχη του Δήμου 
και από κοινού διατύπωση εισηγήσεων προς τα αιρετά 
όργανα. 

• Συγκεντρώνει το σχετικό υλικό που απαιτείται για την 
τεκμηριωμένη λήψη αποφάσεων από το Δ.Σ., τη Δ.Ε., τις 
επιτροπές του Δημοτικού Συμβουλίου και τα Τοπικά Συμ¬ 
βούλια. 

• Συνεργάζεται με τις υπηρεσίες της Ν.Α., της ΤΕΔΚ, 
της Περιφέρειας, των Κεντρικών Φορέων καθώς και με 
τους φορείς διαδημοτικής συνεργασίας στην ευρύτερη 
περιοχή του Δήμου. 

Β. Προγράμματα Ευρωπαϊκής Ένωσης 

Ειδικά μεταπρογράμματατηςΕ.Ε. οιαρμοδιότητεςτου 
Γραφείου είναι: 

• ενημερώνει τη Δημοτική αρχή για τα προγράμματα 
της Ε.Ε. που ενδιαφέρουντο Δήμο και υποστηρίζει τις αρ¬ 
μόδιες υπηρεσίες στο σχεδίασμά, στην υλοποίηση και 
στην αξιολόγηση σχετικών ενεργειών 

• καταρτίζει αιτήσεις (σε συνεργασία με τις αρμόδιες 
υπηρεσίες) συμμετοχής του Δήμου σε συγκεκριμένα 
προγράμματα και παρακολουθεί και αξιολογεί την υλο¬ 
ποίησή τους 

• αναζητεί συνεργασίες στο εσωτερικό και εξωτερικό 
για την αξιοποίηση των δυνατοτήτων που προσφέρουν τα 
προγράμματα 

• διακινεί μέσα στο Δήμο εντύπων και άλλων μέσων 
πληροφόρησης για τις ευρωπαϊκές εξελίξεις που αφο¬ 
ρούν την Τοπική Αυτοδιοίκηση 

• ενημερώνει τους υπαλλήλους και τους αιρετούς στα 
Κοινοτικά ζητήματα 

• Προωθεί την ενημέρωση των δημοτών και των τοπι¬ 
κών φορέων για τα προγράμματα της Ε.Ε. γενικού και ει¬ 
δικού ενδιαφέροντος 

Γ. Τουριστική Ανάπτυξη 

• Συγκεντρώνει και επεξεργάζεται στοιχεία που αφο¬ 
ρούν την υφιστάμενη κατάσταση του τουρισμού στο Δή¬ 
μο. 

• Εισηγείται και σχεδιάζει τα προγράμματα παρέμβα¬ 
σης του Δήμου στον χώρο της παροχής τουριστικών υπη¬ 
ρεσιών. 

• Παρακολουθεί την υλοποίηση προγραμμάτων τουρι¬ 
στικής προβολής της περιοχής του Δήμου (π.χ. παραγω¬ 
γή τουριστικού υλικού και εκδόσεις πρακτικών οδηγών 
για τους ταξιδιώτες, συμμετοχή σε εκθέσεις τουρισμού, 
δημιουργία δικτύων επικοινωνίας και συνεργασίας με άλ¬ 
λες περιοχές εντός και εκτός της χώρας κ.λπ.), 

• Συνεργάζεται και συντονίζει με τους αρμόδιους φο- 
ρείςτουρισμού, ενώσεις ξενοδόχων κ.α. επαγγελματικών 
φορέων καθώς και με κάθε φορέα ή άτομο που δραστη¬ 
ριοποιείται στον τουρισμό για την καταγραφή των προ¬ 
βλημάτων του τομέα και για την βελτίωση των παρεχόμε¬ 
νων υπηρεσιών. 

Δ. Προστασία / Διαχείριση Δασών 

• Επεξεργάζεται προτάσεις προς τις αρμόδιες υπηρε¬ 
σίες για την προστασία και διαχειρίζεται δασικές περιο¬ 
χές του Δήμου. 

• Σε συνεργασία με την τεχνική υπηρεσία διατυπώνει 
προτάσεις μελέτης και εκτέλεσης έργων υποδομής (π.χ. 
δασικής οδοποιίας, κτιρίων, διευθέτησης δασικών χει- 
μάρρων, κατασκευής υδατοδεξαμενών, κατασκευής ση¬ 


μείων υδροληψίας για πυροσβεστικά οχήματα, υποδο¬ 
μών βοσκοτόπων, χώρων αναψυχής, αντιπυρικών ζωνών 
κ.λπ). 

• Διατυπώνει προτάσεις στο Δασαρχείο ή στο Τμήμα 
Αναδασώσεων του Υπουργείου Γεωργίας για την αναδά¬ 
σωση περιοχών. 

• Οργανώνει τη συμμετοχή του Δήμου στην οργάνωση 
της πυροπροστασίας των δασών. 

• Υποβάλλει προτάσεις στην Ε.Ε. και στο Υπουργείο Γ ε¬ 
ωργίας για χρηματοδότηση ενεργειών προστασίας / αξιο¬ 
ποίησης δασών και ανάπτυξης ορεινών / μειονεκτικών πε¬ 
ριοχών. 

Ε. Αγροτική Ανάπτυξη 

• Επεξεργάζεται προτάσεις προς τις αρμόδιες υπηρε¬ 
σίες για την εκπόνηση μελετών, τη σύνταξη σχεδίων και 
την υλοποίηση προγραμμάτων για την αγροτική ανάπτυ¬ 
ξη της περιοχής του Δήμου. 

• Παρέχει συμβουλευτικές υπηρεσίες και ενημερώνει/ 
πληροφορεί τους αγρότες σε θέματα γεωπονίας. 

• Υποστηρίζει τη συμμετοχή του Δήμου στην κατάρτι¬ 
ση των Νομαρχιακών Προγραμμάτων αγροτικής ανάπτυ¬ 
ξης και παρακολούθηση των εφαρμοζομένων μέτρων. 

• Συνεργάζεται με τα αρμόδια τμήματα της Ν.Α. και 
συμμετέχει σε προγράμματα ενημέρωσης για την ανά¬ 
πτυξη νέων βιολογικών καλλιεργειών, την εφαρμογή προ¬ 
γραμμάτων αναδιάρθρωσης, την προστασία των περιο¬ 
χών γης υψηλής παραγωγικότητας, την ορθολογική αξιο¬ 
ποίηση των βοσκοτόπων. 

• Συμμετέχει στα προγράμματα της Ν.Α., της Περιφέ¬ 
ρειας και του κράτους για την ισόρροπη ανάπτυξη της γε¬ 
ωργικής βιομηχανίας, την ενημέρωση γιατηντήρηση των 
περιβαλλοντικών όρων λειτουργίας. 

• Εντοπίζει ελλείψεις αγροτικής οδοποιίας και άλλων 
έργων υποδομής (υδραυλικών - εγγειοβελτιωτικών έρ¬ 
γων) και υποβολή σχετικών προτάσεων στις αρμόδιες 
υπηρεσίες του Νομού και της Περιφέρειας. 

ΣΤ. Οργάνωση και ανάπτυξη ανθρώπινου δυναμικού 

• Υποστηρίζει το Δήμο και τους θυγατρικούς φορείς (Νο¬ 
μικών Προσώπων Δημοσίου Δικαίου και Δημοτικών Επιχει¬ 
ρήσεων) του σε θέματα βελτίωσης της οργάνωσης, στελέ- 
χωσης και των διαδικασιών διοίκησης και λειτουργίας. 

• Σχεδιάζει, οργανώνει και υλοποιεί προγράμματα επι¬ 
μόρφωσης του προσωπικού του Δήμου καθώς και οργανώ¬ 
νει προγράμματα ενημέρωσης των αιρετών οργάνων. Με¬ 
ριμνά για την διεύρυνση των γνώσεων και την εξειδίκευση 
των υπαλλήλων στο αντικείμενο της εργασίας τους. 

Ζ. Μηχανοργάνωση/Τεκμηρίωση 

Ζ. 1. Μηχανοργάνωση 

Για τα θέματα Μηχανοργάνωσης - Τεκμηρίωσης - Κοι¬ 
νωνικής Πολιτικής οι αρμοδιότητες του Τμήματος είναι: 

Μηχανοργάνωση 

• Η Επεξεργασία προτάσεων για τη σκοπιμότητα αυτο¬ 
ματοποίησης διαδικασιών μέσω της πληροφορικής, την 
ανάλυση συστημάτων, την εκτίμηση των αναγκών για την 
εγκατάσταση και λειτουργία των μηχανογραφικών εφαρ¬ 
μογών, την παραγωγή των προγραμμάτων σε συνδυασμό 
με την επιλογή λειτουργικού συστήματος και υλικού. 

• Η Υποστήριξη των διαδικασιών προμήθειας του απα¬ 
ραίτητου εξοπλισμού σε λογισμικό ή / και υλικό. 

• Η Φροντίδα για την εκπαίδευση των χρηστών των μη¬ 
χανογραφικών εφαρμογών που υποστηρίζονται από το 
σύστημα καθώς και για την ενημέρωση όλου του προσω¬ 
πικού σε θέματα πληροφορικής. 

• Η Εξασφάλιση των αποθηκευμένων πληροφοριών και 
προστασία τους από τυχόν δυνατότητες μη εξουσιοδο¬ 
τημένης πρόσβασης. 

• Η Φροντίδα για την εύρυθμη και αποτελεσματική λει¬ 
τουργία του όλου μηχανογραφικού συστήματος και την 
επίτευξη του μεγίστου βαθμού διαθεσιμότητάςτου. 

• Η Συνεχής ενημέρωση για τις δυνατότητες που προ¬ 
σφέρουν οι τεχνολογίες πληροφορικής και τηλεπικοινω¬ 
νιών και τη διατύπωση εισηγήσεων για τη χρήση τέτοιων 
τεχνολογιών από το Δήμο. 

• Η Ανάπτυξη μικρών εφαρμογών που ενδέχεται να 
προκύψουν ανάλογα με τις ανάγκες του Δήμου. 

• Η Παρακολούθηση της εξέλιξης της νομοθεσίας σε 
ό,τι αφορά θέματα ασφάλειας των πληροφοριών και προ¬ 
στασίας των ατομικών δικαιωμάτων και τη φροντίδα για 
την τήρηση των διατάξεων που εκάστοτε ισχύουν. 

Ζ.2.Τ εκμηρίωση 

• Η συλλογή και επεξεργασία με τις άλλες υπηρεσίες 
για τη συλλογή στοιχείων σχετικά με το εσωτερικό και το 
εξωτερικό περιβάλλον του Δήμου. 

• Η Ανάπτυξη και συντήρηση ηλεκτρονικών αρχείων με 
τα παραπάνω στοιχεία προς χρήση και αξιοποίηση απάτη 
δημοτική αρχή και τις υπηρεσίες μέσω εσωτερικού ηλε¬ 
κτρονικού δικτύου πληροφόρησης. 

• Η Αξιοποίηση του ΙΝΤΕΡΝΕΤ και των Τραπεζών Πλη¬ 
ροφοριών, σε συνεργασία με διαδημοτικούς και άλλους 
φορείς της Τοπ. Αυτοδιοίκησης. 

Ζ.3. Κοινωνική Πολιτική 

Α. Υποστήριξη σε θέματα κοινωνικής πολιτικής 

• Η Συγκέντρωση και επεξεργασία στοιχείων που αφο¬ 
ρούν στην υφιστάμενη κατάσταση των υποδομών της πε¬ 
ριοχής του Δήμου σε ζητήματα κοινωνικής πολιτικής, 
πρόνοιας, υγείας, παιδείας, επιμόρφωσης, πολιτισμού. 

• Η Συγκέντρωση και επεξεργασία στοιχείων που αφο¬ 
ρούν στην υφιστάμενη κατάσταση ατόμων του Δήμου 
που ανήκουν σε διάφορες κοινωνικές ομάδες (νέοι, ηλι¬ 
κιωμένοι, γυναίκες κ.λπ.) και ιδίως ομάδων με κίνδυνο 
αποκλεισμού από την αγορά εργασίας. 

• Παρακολούθηση της ποιότητας των παρεχόμενων 
υπηρεσιών πρόνοιας, υγείας, παιδείας, πολιτισμού προς 
τους δημότες είτε μέσω των Νομικών Προσώπωντου Δή¬ 
μου είτε μέσω άλλων τοπικών φορέων. 

• Η Συνεργασία μετά Νομικά Πρόσωπα του Δήμου που 
ασκούν αρμοδιότητες Κοινωνικής και Πολιτιστικής Πολι¬ 
τικής. 

• Η Υποβολή προτάσεων σε εθνικά προγράμματα και 
προγράμματα της Ε.Ε. Υλοποίηση, παρακολούθηση και 
αξιολόγηση της υλοποίησής τους. 

• Η Εκπόνηση ερευνών / μελετών κοινωνικού περιεχο¬ 
μένου. 

• Η Ανάπτυξη συνεργασιών και συντονισμού με άλλους 
φορείς με σκοπό τη δημιουργία ενιαίας αντίληψης για τις 
ανάγκες και η αποφυγή επικαλύψεων στις υπηρεσίες που 
παρέχουν. Δημιουργία ενός μόνιμου μηχανισμού διασύν¬ 
δεσης και συνεργασίας των φορέων, κρατικών και μη, 
επαγγελματικών και εθελοντικών, εθνικών, περιφερεια¬ 
κών και ευρωπαϊκών που παρέχουν κοινωνικές υπηρεσίες 
στα γεωγραφικά όρια του Δήμου. 

• Η Πληροφόρηση/ενημέρωση, ευαισθητοποίησητων 
δημοτών 

• Η Προσέλκυση εθελοντών 

• Η Παροχή κοινωνικών υπηρεσιών συμπληρωματικά 
με τα Νομικά Πρόσωπα του Δήμου. 


Άρθρο 7 

Αρμοδιότητες Αυτοτελούς Γραφείου Εποπτών - 
Σχολικών Φυλάκων 

Η αρμοδιότητα κάθε φύλακα σχολικού κτιρίου είναι η 
επιτήρηση,η διαπίστωση της καλής κατάστασης και η μέ¬ 
ριμνα για τη διατήρησή τους σε κάθε σχολικό κτίριο κα¬ 
θώς και στους γύρω υπαίθριους κοινόχρηστους χώρους, 
από φθορές οι οποίες μπορεί να προκύψουν από εξω¬ 
σχολικά και μη εξωσχολικά άτομα, με στόχο τη διασφάλι¬ 
ση των κατάλληλων συνθηκών για την ομαλή λειτουργία 
του σχολείου. 

Ο φύλακας επιτηρεί τις κτιριακές εγκαταστάσεις του 
σχολείου 

Αίθουσες διδασκαλίας, γραφεία διδασκόντων, εργα¬ 
στήρια, βιβλιοθήκες, κλειστές αθλητικές εγκαταστάσεις, 
χώρους υγιεινής κ.λπ. καθώς και τους κοινόχρηστους 
υπαίθριουςχώρουςτου σχολείου, όπωςτοναύλειοχώρο, 
τις εξωτερικές αθλητικές εγκαταστάσεις, την περίφραξη 
κ.λπ. 

Ο σχολικός φύλακας κατάτη διάρκεια της οκτάωρης βάρ- 
διάςτου καθιστάτηνπαρουσίατου εμφανή, επιτηρείτην κα¬ 
λή κατάσταση των κτιριακών εγκαταστάσεωντου σχολείου, 
καθώς και των υπαίθριων χώρων του, ελέγχει την είσοδο 
εξωσχολικών ατόμων στους χώρους του σχολείου, διαπι- 
στώνειτην καλή λειτουργία του φωτισμού, των υδραυλικών 
κ.λ.π. εγκαταστάσεωντου σχολείου,επιβλέπει την ασφάλι¬ 
ση των χώρωντου, ενημερώνει για οποιοδήποτε συμβάντο 
Διευθυντή του Σχολείου, το αρμόδιο πρόσωπο του Δήμου 
καιτην καθ’ ύλην αρμόδια υπηρεσία [π.χ. οικεία Αστυνομική 
Αρχή, Πυροσβεστική, ΔΕΗ, κ.λπ.]. Επίσης συμπληρώνει και 
υπογράφει δελτίο συμβάντων - παρουσίας και με την έναρ¬ 
ξη καιτη λήξη της βάρδιαςτου και αντίστοιχα παραδίδει στο 
τέλος της βάρδιας του στο τηρούμενο βιβλίο παράδοσης 
του εξοπλισμού. 

Κάθε σχολικός φύλακας περιορίζεται μόνο στην εκτέ¬ 
λεση των καθηκόντων του,που περιλαμβάνει τη διαπίστω¬ 
ση και αναφορά των συμβάντων. Συνεργάζεται και ακο¬ 
λουθεί πιστά τις οδηγίες καιτον προγραμματισμό που του 
υποδεικνύει -στα πλαίσια των καθηκόντων του- ο καθ’ 
ύλην αρμόδιος υπάλληλος του Δήμου, ο Δήμαρχος ή ο 
αρμόδιος Αντιδήμαρχος που έχει την ευθύνη εφαρμογής 
του θεσμού φύλαξης στα σχολικά κτίρια του Δήμου. 

Συνεργάζεται αρμονικά με το Διευθυντή του Σχολείου, 
την οικεία Αστυνομική Αρχή και τις σχετικές Κρατικές 
Υπηρεσίες [ΔΕΗ - Πυροσβεστική - ΟΤΕ-ΔΕΥΑΑΡ κ.λπ.] για 
την αποτελεσματικότερη επίτευξη του στόχου του. 

Άρθρο 8 

Αρμοδιότητες Διεύθυνσης Διοικητικών - 
Οικονομικών Υπηρεσιών 

8.1. Τμήμα Διοικητικών Υπηρεσιών 

Οι λειτουργίες του Τμήματος αυτού είναι: 

Α. Θέματα Προσωπικού 

• Φροντίζει για τη συγκέντρωση των διατάξεων της νο¬ 
μοθεσίας καιτην κανονική εφαρμογή των γενικών ρυθμί¬ 
σεων της Πολιτείας στα θέματα του προσωπικού, οποι¬ 
οσδήποτε σχέσης εργασίας, του Δήμου. 

• Διαχειρίζεται τις διαδικασίες που αφορούν την πρό¬ 
σληψη, απόλυση, προαγωγή, παραίτηση, τοποθέτηση, 
μετακίνηση, απόσπαση, μετάταξη κ.λπ. του προσωπικού 
του Δήμου με οποιαδήποτε σχέση εργασίας, σύμφωνα με 
τις εκάστοτε ισχύουσες διατάξεις. 

• Διαχειρίζεται τις διαδικασίες ελέγχου παρουσίας, πα¬ 
ροχής αδειών, αξιολόγησης και άσκησης πειθαρχικού δι¬ 
καίου στο προσωπικό του Δήμου, με οποιαδήποτε σχέση 
εργασίας, σύμφωνα με τις εκάστοτε ισχύουσες διατάξεις. 

• Τηρεί τα μητρώα και φακέλους του προσωπικού του 
Δήμου, με οποιαδήποτε εργασιακή σχέση, με τη συγκέ¬ 
ντρωση και καταγραφή των κάθε είδους μεταβολών της 
οικογενειακής, υπηρεσιακής και ατομικής κατάστασης 
(προσόντα, οικογενειακή κατάσταση, υπηρεσιακή εξέλι¬ 
ξη, απόδοση, αμοιβές, ποινές, άδειες, απουσίες κ.λπ.). 

• Τηρεί τις διαδικασίες συγκέντρωσης, καταγραφής 
των πληροφοριών που έχουν σχέση με τον καθορισμό των 
κάθε φύσης αμοιβών και παροχών προς το προσωπικό 
οποιοσδήποτε εργασιακής σχέσης του Δήμου. 

• Παρέχει κάθε είδους πληροφορίες, προφορικά ή 
γραπτά (πιστοποιητικά, βεβαιώσεις κλπ.) προςτοπροσω¬ 
πικό του Δήμου που αφορούν την υπηρεσιακή του κατά¬ 
σταση. 

• Παρακολουθεί τις μεταβολές της οργανωτικής κατά¬ 
στασης και στελέχωσης των υπηρεσιών του Δήμου. Πα¬ 
ρακολουθεί τη κατανομή των θέσεων εργασίας στις επι- 
μέρους υπηρεσίες του Δήμου. 

Β. Θέματα Δημοτικής Κατάστασης 

Β.1. Δημοτολόγιο - Ιθαγένεια 

• Συντάσσει, ενημερώνει και τηρεί τα βιβλία του δημο¬ 
τολογίου και πληθυσμού. 

• Τηρεί για κάθε οικογένεια, ιδιαίτερο φάκελο με τα 
σχετικά δικαιολογητικά και αρχείο αποφάσεων μεταβο¬ 
λών στα δημοτολόγια (μεταδημοτεύσεις, διορθώσεις ηλι¬ 
κιών, διαγραφές λόγω θανάτου εγγραφή αδήλωτων εξώ¬ 
γαμων κ.λπ. 

• Εκδίδει πιστοποιητικά προσωπικής, οικογενειακής 
κατάστασης και ταυτοπροσωπίας των δημοτών. 

• Πολιτογραφεί αλλοδαπούς με αίτηση και δήλωση στα 
τηρούμενα βιβλία πολιτογραφήσεων. 

• Επιμελείται της εφαρμογής των σχετικών με τους δη¬ 
μότες διατάξεων του Δημοτικού και Κοινοτικού Κώδικα, 
του Κώδικα Ελληνικής Ιθαγένειας. 

Β.2. Ληξιαρχείο 

• Τηρεί και ενημερώνει συνεχώς αρχεία στα οποία κα¬ 
ταγράφονται τα ληξιαρχικά γεγονότα που συμβαίνουν 
στην περιφέρεια του Δήμου (γεννήσεις, γάμοι, θάνατοι) 
καθώς και κάθε μεταγενέστερο γεγονός που συνδέεται 
με αυτά (π.χ. βαπτίσεις, διαζύγια, ονοματοθεσία, μεταβο¬ 
λή θρησκεύματος κ.λπ.), σύμφωνα με τις ισχύουσες θε¬ 
σμοθετημένες διαδικασίες. 

• Τηρεί αρχείο επισήμων εγγράφων ληξιαρχικών γεγο¬ 
νότων. 

• Εκδίδει αντίγραφα αποσπασμάτων ληξιαρχικών πρά¬ 
ξεων ή άλλων θεσμοθετημένων πιστοποιητικών. 

• Ενημερώνει Περιοδικά τις Κρατικές Υπηρεσίες(π.χ. 
ΕΣΥΕ) για τις γεννήσεις, γάμους, θανάτους που συνέβη- 
σαν στην περιφέρεια του Δήμου. 

• Ενημερώνει τη Δημοτική Κατάσταση και των αντί¬ 
στοιχων Τμημάτων άλλων ΟΤΑ για τα ληξιαρχικά γεγονό¬ 
τα που επηρεάζουν τα στοιχεία των μητρώων / αρχείων 
που τηρούνται στα Τμήματα αυτά. 

• Συνεργάζεται με Ληξιαρχεία άλλων ΟΤΑ σε περιπτώ¬ 
σεις μεταβολών ή προσθήκης ληξιαρχικών πράξεων που 
βρίσκονται καταχωρημένες εκεί. 

• Εκδίδει πιστοποιητικά πλησιεστέρων συγγενών, αδει- 
ώνταφής και αδειών θρησκευτικού γάμου σύμφωνα με το 
δογμάτων Μαρτύρων του Ιεχωβά. 


Β.3. Μητρώα Αρρένων - Στρατολογία 

• Καταρτίζει ετησίως τα μητρώα αρρένων, τηρεί τα αρ¬ 
χεία αυτών, ενημερώνει και τηρεί αρχείο των αποφάσεων 
των μεταβολών που επέρχονται σε αυτά (αλλαγή επωνύ¬ 
μου, προσθήκης πατρώνυμου, μητρωνύμου, κυρίου ονό¬ 
ματος κ.α. στοιχείων). 

• Καταρτίζει ετησίως τους στρατολογικούς πίνακες και 
εκδίδει τα απαιτούμενα πιστοποιητικά. 

• Εκδίδει τα αναγκαία πιστοποιητικά για την εισαγωγή 
των ενδιαφερομένων στις διάφορες στρατιωτικές σχολές 

• Συντάσσει και τηρεί τα μητρώα διαφόρων απογρα- 
φών στρατολογικού ενδιαφέροντος. 

• Διεκπεραιώνειτιςπροβλεπόμενες διαδικασίες για την 
εγγραφή αδήλωτων, την εξακρίβωση της ιθαγένειας αυ¬ 
τών, καθώς και τη διόρθωση των κάθε είδους εσφαλμέ¬ 
νων εγγραφών στα μητρώα αρρένων. 

Β.4. Εκλογικοί Κατάλογοι - Εκλογικά Βιβλιάρια 

• Επιμελείται της εφαρμογής της εκλογικής νομοθε¬ 
σίας και εκτελεί τα καθήκοντα που ανατίθενται στο Δήμο 
από τον εκλογικό νόμο. 

• Παραλαμβάνει σχετικά δικαιολογητικά και εκδίδει συ¬ 
ναφή μετά εκλογικά βιβλιάρια, πιστοποιητικά. 

• Παραδίδει τα εκλογικά βιβλιάρια στους δικαιούχους 
δημότες. 

• Τηρεί εκλογικούς καταλόγους και φροντίζει για την 
κατά νόμο αναθεώρηση αυτών. 

• Εκτελεί τα σχετικά με την προετοιμασία και τη διεξα¬ 
γωγή των βουλευτικών και δημοτικών εκλογών. 

Β.5. Τέλεση πολιτικών γάμων 

• Μεριμνά για την τήρηση των θεσμοθετημένων διαδι¬ 
κασιών για την διεξαγωγή των πολιτικών γάμων. 

Γ. Διαχείριση Αγροτικών Θεμάτων 

• Διαχειρίζεται διαδικασίες που σχετίζονται με τον 
ΟΓΑ, με αποζημιώσεις του ΕΛΓΑ και με επιδοτήσεις της 
Διεύθυνσης Γεωργίας της Ν.Α. (ενημέρωση των αγρο¬ 
τών, διεκπεραίωση της αλληλογραφίας, συγκέντρωση 
των αιτήσεων και δηλώσεων κ.λπ.). 

Δ. Πρωτόκολλο, Αρχείο και βοηθητικές εργασίες 

• Τηρεί τις διαδικασίες πρωτοκόλλησης των κάθε εί¬ 
δους εισερχομένων στο Δήμο εγγράφων. Διανέμει τα έγ¬ 
γραφα στις επιμέρους υπηρεσίες του Δήμου. 

• Τηρεί τις διαδικασίες πρωτοκόλλησης των κάθε εί¬ 
δους εξερχόμενων από το Δήμο εγγράφων. Διεκπεραιώ- 
νει / αποστέλλει τα έγγραφα αυτών στους αποδέκτες. 

• Τηρεί ενεργή και ιστορικά αρχεία εγγράφων σύμφω¬ 
να με τις ισχύουσες διατάξεις. Τηρείτο γενικό αρχείο του 
Δήμου. 

• Παρέχει γραμματειακές υπηρεσίες. Χειρίζεται το μη¬ 
χανογραφικό εξοπλισμό που είναι αναγκαίος για την απο¬ 
δοτική εκτέλεση των δραστηριοτήτων του Τμήματος. 

• Παρέχει κάθε είδους δακτυλογράφηση και γραμμα¬ 
τειακή υποστήριξη προς τις διάφορες υπηρεσιακές μο¬ 
νάδες. 

• Μεριμνά για την εκτέλεση των γενικών βοηθητικών 
λειτουργιών υποστήριξης για τις ανάγκες των υπηρεσιών 
του Δήμου (τέλεξ, φάξ, καθαριότητα κτιρίων γραφείων, 
λειτουργία κυλικείων, φωτοαντιγραφήσεις, εξωτερικές 
και εσωτερικές εργασίες διακίνησης αλληλογραφίας και 
εγγράφων, ανάρτηση των αποφάσεων του Δημοτικού 
Συμβουλίου καθώς και των ανακοινώσεων του Δήμου 
κ.λπ. 

Μεταφέρουν την αλληλογραφία που διαβιβάζεται με το 
Ταχυδρομείο. 

Μεταφέρουν όσα έγγραφα διακινούνται από γραφείο 
σε γραφείο και επιδίδουν στους ενδιαφερομένους την 
προς αυτούς απευθυνόμενη αλληλογραφία με ειδοποιή¬ 
σεις, προσκλήσεις, επιστολές, έγγραφα. 

Εκτελούν κάθε άλλη εργασία που προσιδιάζει στη φύση 
των γενικών καθηκόντων τους και επιβάλλεται από τις 
υπηρεσιακές ανάγκες του Δήμου. 

8.2. Τμήμα Οικονομικών Υπηρεσιών 

Α. Προϋπολογισμοί - Απολογισμοί - Οικονομική παρα¬ 
κολούθηση 

• Συγκεντρώνει στοιχεία, διερευνεί ανάγκες και καταρτί¬ 
ζει τους μεσοπρόθεσμους και ετήσιους προϋπολογισμούς 
δαπανών λειτουργίας των υπηρεσιών του Δήμου και τους 
αντίστοιχους προϋπολογισμούς εσόδων του Δήμου. 

• Παρακολουθεί την εξέλιξη των προηγουμένων προϋ¬ 
πολογισμών και τηρεί τις σχετικές διαδικασίες και αρχεία. 
Εξάγει τις αποκλίσεις μεταξύ προϋπολογισθέντων και 
απολογιστικών μεγεθών. Ερμηνεύει τις αποκλίσεις και ει- 
σηγείται διορθωτικές ενέργειες. 

• Συντάσσει τους ετήσιους οικονομικούς απολογι¬ 
σμούς του Δήμου σε συνεργασία με το Ταμείο. 

• Συνεργάζεται με τις άλλες διοικητικές ενότητες για 
την τήρηση διαδικασιών αμφίδρομης ενημέρωσης και 
ροής των οικονομικών πληροφοριών που σχετίζονται με 
την εκτέλεση του προϋπολογισμού της κάθε Διοικητικής 
ενότητας και με τις αναθεωρήσεις του. 

• Συντάσσει και υποβάλλει στα πολιτικά όργανα, στο 
Συμβούλιο Συντονισμού Υπηρεσιών και στην Υπηρεσία 
Προγραμματισμού, περιοδικά οικονομικά απολογιστικά 
στοιχεία σύμφωνα με το σύστημα οικονομικής πληροφό¬ 
ρησης που εφαρμόζει ο Δήμος. 

• Τήρηση των βιβλίων και αρχείων του λογιστικού συ¬ 
στήματος των ΟΤΑ όπως εκάστοτε ισχύει. 

• Τήρηση του νέου διπλογραφικού συστήματος των 
ΟΤΑ από της εφαρμογής του. 

• Τήρηση Μητρώου παγίων. 

• Σύνταξη οικονομικών καταστάσεων. 

Β. Διαχείριση Δαπανών 

• Παραλαμβάνειτα κάθε φύσης παραστατικά που απαι¬ 
τούνται κατά περίπτωση για την πληρωμή των οφειλών 
του Δήμου στους αντίστοιχους δικαιούχους. 

• Ελέγχει τα προηγούμενα παραστατικά, την επάρκεια 
της αντίστοιχης πίστωσης του Προϋπολογισμού του Δή¬ 
μου και έκδοση χρηματικών ενταλμάτων πληρωμής. Απο¬ 
στέλλει τα εντάλματα στο Ταμείο για τη διενέργεια των 
πληρωμών. 

• Διαχειρίζεται Οικονομικά και παρακολουθεί λογιστικά 
τα προγράμματα της Ευρωπαϊκής Ένωσης που συμμετέ¬ 
χει ο Δήμος. 

• Τηρεί αρχείο κάθε είδους παραστατικών και αντίστοι¬ 
χων δικαιολογητικών που χρησιμοποιούνται για την ενη¬ 
μέρωση του λογιστικού συστήματος του Δήμου (Καθολι¬ 
κό Εξόδων, Ημερολόγιο Εξόδων κ.τ.λ.). 

• Παρέχει κάθε είδους στοιχείων (π.χ. ετήσιος οικονο¬ 
μικός απολογισμός) που ζητούνται από Δημόσιες / Ελε¬ 
γκτικές υπηρεσίες (π.χ. Ελεγκτικό Συνέδριο) σύμφωνα με 
τις διαδικασίες που ισχύουν εκάστοτε. 

Γ. ΛΕΙΤΟΥΡΓΙΕΣ ΕΞΟΔΩΝ 

• Προετοιμάζει και ελέγχει τα δικαιολογητικά των τιμο¬ 
λογίων. 

• Εισηγείται στο Δημοτικό Συμβούλιο ή τη Δημαρχιακή 
Επιτροπή για την ψήφιση των πιστώσεων. 


• Επιμελείται της ημερήσιας και μηνιαίας έκθεσης κα¬ 
τάστασης εξόδων. 

Δ. Διαχείριση Εσόδων 

• Συγκεντρώνει στοιχεία για την εξακρίβωση των υπό¬ 
χρεων και του ύψους των χρηματικών υποχρεώσεων 
προς το Δήμο των φυσικών προσώπων ή των κάθε είδους 
επιχειρήσεων της περιοχής, για φόρους, εισφορές, τέλη, 
δικαιώματα που περιοδικά πρέπει να καταβάλλονται στο 
Δήμο με βάση τις ισχύουσες κάθε φορά διατάξεις της νο¬ 
μοθεσίας και αποφάσεωντου Δημοτικού Συμβουλίου. 

• Ελέγχει την ακρίβεια των μεγεθών με βάση τα οποία 
υπολογίζονται το ύψος ανά υπόχρεο των προηγουμένων 
φόρων, εισφορών, τελών, δικαιωμάτων κ.λπ. 

• Δημιουργεί και τηρεί αρχείο υπόχρεων για την κατα¬ 
βολή των επιμέρους ποσών που αποτελούν τακτικά έσο¬ 
δα του Δήμου. 

• Επεξεργάζεται στοιχεία και περιοδικούς υπολογι¬ 
σμούς του ύψους των οφειλομένων ποσών κατά κατηγο¬ 
ρία προσόδου και υπόχρεο. 

• Καταρτίζει βεβαιωτικούς καταλόγους υπόχρεων και 
αντιστοίχων οφειλομένων ποσών κατά κατηγορία προσό¬ 
δου. 

• Μεριμνά για την ενημέρωση των υπόχρεων για την κα¬ 
ταβολή των προηγουμένων οφειλομένων ποσών και μέρι¬ 
μνα για την τήρηση των διαδικασιών που ισχύουν για τις 
προσφυγές των υπόχρεων όταν αμφισβητούν το ύψος 
των οφειλομένων ποσών. 

• Οριστικοποιεί τους βεβαιωτικούς καταλόγους μετά 
την ολοκλήρωση των διαδικασιών των τυχόν προσφυγών 
για την εκτέλεση των αντίστοιχων εισπράξεων. 

• Τηρεί τις αντίστοιχες διαδικασίες και εκδίδει βεβαιώ¬ 
σεις / άδειες που σχετίζονται με την είσπραξη διαφόρων 
τελών, δικαιωμάτων ή εισφορών. 

• Τηρεί όλες τις οικονομικές δοσοληψίες που σχετίζο¬ 
νται με τη λειτουργία των σφαγείων, δημοτικών αγορών, 
την ύδρευση κ.λπ. 

Δ. Λειτουργίες Μισθοδοσίας 

• Συγκεντρώνει στοιχεία μεταβολών του προσωπικού ή 
αντίστοιχων καταβληθέντων παροχών ή καταλογισθέ- 
ντων ποσών προς το προσωπικό του Δήμου, με οποιαδή¬ 
ποτε εργασιακή σχέση, που αντιστοιχούν και έχουν επί¬ 
δραση στην καταβολή των αμοιβών τους. 

• Ενημερώνει τα μηχανογραφικά αρχεία του προσωπικού 
με τα προηγούμενα στοιχεία και εξάγει τις περιοδικές μι- 
σθολογικές καταστάσεις ή γενικά τις καταστάσεις πληρω¬ 
μής κάθε είδους αμοιβής προς το προσωπικό του Δήμου. 

• Ελέγχει τις προηγούμενες καταστάσεις και Διαβιβά¬ 
ζει έγκαιρα ένα αντίγραφο στο Τμήμα Ταμείου για πλη¬ 
ρωμές. 

• Τηρεί αρχείο καταβληθέντων αμοιβών στο προσωπι¬ 
κό του Δήμου και εκδίδει τις αντίστοιχες βεβαιώσεις απο¬ 
δοχών. 

• Φροντίζει για την ασφάλιση του προσωπικού του Δή¬ 
μου στους οικείους ασφαλιστικούς φορείς (π.χ. ΤΥΔΚΥ, 
ΙΚΑ κ.τ.λ.). 

• Παρακολουθεί την απόδοση των ασφαλιστικών ει¬ 
σφορών στους ασφαλιστικούς φορείς, τακτοποιεί τα έν¬ 
σημα των ασφαλισμένων στο ΙΚΑ. 

Ε. Θέματα Δημοτικής Περιουσίας - Κληροδοτημάτων 

• Τηρεί αρχείο της δημοτικής ακίνητης περιουσίας. 

• Μεριμνά για την αξιοποίηση / εκμετάλλευση της δη¬ 
μοτικής ακίνητης περιουσίας (μισθώσεις, κατάρτιση σχε¬ 
τικών συμβάσεων κ.λπ.). 

• Τηρεί αρχείο κληροδοτημάτων προς το Δήμο και με¬ 
ριμνά για την αξιοποίησή τους. 

• Τηρεί τις διαδικασίες που σχετίζονται με τις δωρεές 
προς το Δήμο. 

ΣΤ. Ταμειακή Υπηρεσία 

• Διαμορφώνει και παρακολουθεί τα ταμειακά προ¬ 
γράμματα του Δήμου με τη συνεχή παρακολούθηση των 
υποχρεώσεων και των αναμενόμενων εισπράξεων. 

• Παραλαμβάνει τα Χρηματικά Εντάλματα πληρωμών 
και διενεργεί τις πληρωμές προς τους δικαιούχους μετά 
από έλεγχο των τυχόν επιπρόσθετων δικαιολογητικών 
που ορίζει ο νόμος ότι πρέπει να προσκομίζουν οι δικαι¬ 
ούχοι (π.χ. φορολογική ενημερότητα στην περίπτωση των 
Εταιρειών). 

• Καταγράφει τις διενεργούμενες πληρωμές σύμφωνα 
με τις ισχύουσες διαδικασίες. 

• Μεριμνά για την απόδοση των κάθε φύσης κρατήσε¬ 
ων υπέρ τρίτων που αντιστοιχούν στα επιμέρους εντάλ¬ 
ματα πληρωμής. 

• Διενεργεί εισπράξεις αντίστοιχων οφειλών προς το 
Δήμο. Εκδίδει αντίστοιχα γραμμάτια εισπράξεως και ενη¬ 
μερώνει σχετικά το περιοδικό αρχείο οφειλετών κατά 
οφειλέτη. 

• Παρακολουθείτην πραγματοποίηση των υποχρεώσε¬ 
ων των οφειλετών προς το Δήμο και ενημερώνει το Λογι¬ 
στήριο για τις καθυστερούμενες οφειλές. 

• Καταρτίζει τις περιοδικές καταστάσεις προς πληρω¬ 
μή και πληρωθέντων εξόδων. 

• Παραλαμβάνει τους βεβαιωτικούς καταλόγους των 
υπόχρεων και των αντίστοιχων οφειλομένων στο Δήμο 
ποσών κατά κατηγορία προσόδου. Εκδίδει και μεριμνά για 
την κοινοποίηση ατομικών ή ειδικών προσκλήσεων προς 
τους οφειλέτες του Δήμου. 

• Ενημερώνει αρχικά το περιοδικό αρχείο οφειλετών 
κατά οφειλέτη όπου αναγράφονται τα οφειλόμενα ποσά 
ανά κατηγορία προσόδου. 

• Τηρεί τις διαδικασίες, αρχεία και γενικά λογαρια¬ 
σμούς του λογιστικού συστήματος του Δήμου που αφο¬ 
ρούν τα εισπρακτέα και τα πραγματοποιηθέντα έσοδα 
του Δήμου, σύμφωνα με τις ισχύουσες διαδικασίες. 

• Καταρτίζει τις περιοδικές καταστάσεις εισπραχθέ- 
ντων και εισπρακτέων εσόδων. 

• Τηρεί φυσικό ταμείο στα γραφεία του Δήμου. Διενερ¬ 
γεί χρηματικές δοσοληψίες με τις Τράπεζες. 

• Τηρεί αρχείο κάθε είδους παραστατικών και αντίστοι¬ 
χων δικαιολογητικών που χρησιμοποιούνται για την ενη¬ 
μέρωση του λογιστικού συστήματος του Δήμου. Παρέχει 
κάθε είδους στοιχείων που ζητούνται από Δημόσιες / Ελε¬ 
γκτικές υπηρεσίες σύμφωνα με τις διαδικασίες που ισχύ¬ 
ουν εκάστοτε. 

8.3. Γραφείο Δημοτικής Αστυνομίας 

• Ελέγχει την εφαρμογή των κανονιστικών αποφάσεων 
που εκδίδει το Δημοτικό Συμβούλιο. 

- Ελέγχει την τήρηση των διατάξεων που αφορούν στην 
καθαριότητα, την κυκλοφορία και στάθμευση των οχημά¬ 
των, την οικοδόμηση, την ύδρευση, την αποχέτευση, την 
ηχορύπανση και την προστασία του περιβάλλοντος. 

• Ελέγχει την τήρηση των διατάξεων που αφορούν 
στην λειτουργία των πάσης φύσεως επιτηδευμάτων και 
επαγγελμάτων. 

• Ελέγχει τη λειτουργία των εμποροπανηγύρεων, των 
λαϊκών αγορών και των δημοτικών αγορών. 

• Ελέγχειτη τήρηση των διατάξεωντων σχετικών με την 


χορήγηση αδειών ίδρυσης και λειτουργίας καταστημά¬ 
των. 

• Ελέγχει τη τή ρηση των διατάξεων των σχετικών με τις 
διαφημίσεις. 

• Παρακολουθεί και υποβοηθάει την κυκλοφορία των 
τροχοφόρων στην περιφέρεια του Δήμου με την αποτρο¬ 
πή γεγονότων που εμποδίζουν την κανονική κίνησή τους 
(έλεγχος κυκλοφορίας, παρανόμου παρκαρίσματος 
κ.λπ.). 

• Μεριμνά για την κανονική χρήση των κοινοχρήστων 
χώρων στην περιφέρεια του Δήμου (πεζοδρόμια, πάρκα 
κ.λπ.). 

• Εντοπίζει και ελέγχει την αυθαίρετη δόμηση και τη 
σχετική ενημέρωση της Υπηρεσίας έκδοσης αδειών για 
την από κοινού νόμιμη δράση. 

• Εκτελεί οποιαδήποτε νέα αρμοδιότητα ανατίθεται με 
νομοθετική ρύθμιση στις υπηρεσίες της δημοτικής αστυ¬ 
νομίας. 

Άρθρο 9 

Διεύθυνση Τεχνικών Υπηρεσιών και Περιβάλλοντος 

9.1. Γ ραφείο διοικητικής και λογιστικής υποστήριξης 

Α. Γραμματειακή υποστήριξη Διεύθυνσης 

Παρέχει γραμματειακές υπηρεσίες στη Διεύθυνση Τε¬ 
χνικών Υπηρεσιών και Περιβάλλοντος (διακίνηση εισερ¬ 
χομένων / εξερχόμενων εγγράφων, τήρηση αρχείων εγ¬ 
γράφων, δακτυλογράφηση και αναπαραγωγή κειμένων, 
αναπαραγωγή σχεδίων, παροχή γενικών πληροφοριών 
προς τους πολίτες κ.λπ.). 

Β. Τεκμηρίωση Τεχνικών και Οικονομικών στοιχείωντων 
έργων 

• Συγκεντρώνει υλικό και τηρεί τεχνικό φυσικό αρχείο 
(π.χ. σε φακέλους) των έργωντης Διεύθυνσης σε τρία επί¬ 
πεδα: 

- Προγραμματιζόμενα έργα 

- Υπό εκτέλεση έργα 

- Αποπερατωθέντα 

Στο αρχείο περιλαμβάνονται κάθε φύσης έγγραφα, 
έντυπα, αλληλογραφία, παραστατικά, μελέτες, σχέδια 
κλπ που προγραμματίζει, εκτελεί ή έχει αποπερατώσει η 
Διεύθυνση. 

• Τηρείτεχνική βιβλιοθήκη και αρχείο τεχνικής νομοθε¬ 
σίας. Η τεχνική βιβλιοθήκη περιλαμβάνειτα φυλλάδια των 
τεχνικών χαρακτηριστικών και συντήρησης όλων των μη¬ 
χανημάτων/ οχημάτων του Δήμου. 

• Τηρεί τεχνικό πληροφοριακό αρχείο των έργων της 
Διεύθυνσης. Στο αρχείο τηρούνται κάθε είδους ποσοτικά 
και τεχνικά χαρακτηριστικά των έργων που προγραμματί¬ 
ζονται, εκτελούνται ή έχουν αποπερατωθεί (π.χ. στοιχεία 
ταυτότητας έργου, στοιχεία μελετητών / αναδοχών, βασι¬ 
κά μεγέθη του έργου, χρονοδιαγράμματα, φάσεις/στάδια 
εκτέλεσης, αναλώσεις υλικών, αναλώσεις μηχανικού εξο¬ 
πλισμού, αναλώσεις ανθρώπινου δυναμικού κ.λπ.), μετά 
αντίστοιχα παραστατικά / έντυπα (π.χ. δελτία προόδου 
εργασιών, πιστοποιήσεις, πληρωμές εργολάβων, δελτία 
εργασίας προσωπικού, δελτία αγοράς υλικών κ.λπ.). 

• Τηρεί κοστολογικό αρχείο έργων της Διεύθυνσης. 
Στο αρχείο τηρούνται κάθε είδους δαπάνες και αναλώ¬ 
σεις που αντιστοιχούν στην εκτέλεση καθ’ ενός από τα έρ¬ 
γα της Διεύθυνσης. Συνεργασία με την Οικονομική Υπη¬ 
ρεσία. 

• Τηρεί αρχείο προγραμμάτων έργων της Διεύθυνσης. 

• Τηρεί αρχείο των διατιθεμένων τεχνικών μέσων και 

ανθρώπινου δυναμικού της Διεύθυνσης και της χρήσης 
τους στις επί μέρους δραστηριότητες και έργα της Διεύ¬ 
θυνσης. 

• Παρέχει πληροφορίες προς τα αιρετά όργανα διοίκη¬ 
σης καιτις υπόλοιπες υπηρεσίεςτου Δήμου, είτε κατά πε¬ 
ρίπτωση (μετά από σχετική ζήτηση) είτε με συστηματικό 
τρόπο (π.χ. με περιοδικές απολογιστικές καταστάσεις) 
για την πορεία εξέλιξης των έργων της Διεύθυνσης από 
χρονικής, οικονομικής και κοστολογικής άποψης. 

• Εξάγει περιοδικές στατιστικές καταστάσεις που αφο¬ 
ρούν την εκτέλεση των έργων καθώς και την αξιοποίηση 
των διατιθέμενων τεχνικών μέσων και του τεχνικού προ¬ 
σωπικού. 

• Παρέχει γραμματειακές υπηρεσίες στη Διεύθυνση 
(διακίνηση εισερχομένων / εξερχομένων εγγράφων, τή¬ 
ρηση αρχείων εγγράφων, δακτυλογράφηση και αναπα¬ 
ραγωγή κειμένων, αναπαραγωγή σχεδίων, παροχή γενι¬ 
κών πληροφοριών προς τους πολίτες κ.λπ.). 

• Χειρίζεται το μηχανογραφικό εξοπλισμό που είναι 
αναγκαίος για την αποδοτική εκτέλεση των δραστηριοτή¬ 
των του Γραφείου. 

• Παρέχει γενικές πληροφορίες προς τους δημότες για 
θέματα της Διεύθυνσης. 

Δ. Σχεδιαστικές εργασίες 

• Εκτελεί κάθε φύσης σχεδιαστικών εργασιών για τις 
ανάγκες της Διεύθυνσης. 

• Τηρεί αρχείο σχεδίων. 

Ε. Λειτουργίες Προμηθειών - Αποθήκης 

• Διαχειρίζεται προμήθειες κάθε φύσης υλικού που 
απαιτείται για την εκτέλεση τεχνικών έργων, επισκευών ή 
συντηρήσεων σύμφωνα με το αντικείμενο των υπηρεσιών 
του Δήμου (υλικά ενσωματωμένα στα έργα, ανταλλακτι¬ 
κά, λιπαντικά, καύσιμα, λιπάσματα, φυτοφάρμακα, κ.λπ.). 

• Διαχειρίζεται προμήθειες των μηχανημάτων, οχημά¬ 
των, συσκευών, εργαλείων, επίπλων, μηχανών γραφείου 
και λοιπών παγίων στοιχείων. 

• Διαχειρίζεται προμήθειες υπηρεσιών που παρέχονται 
από τρίτους (μισθώσεις μεταφορικών μέσων και μηχανη¬ 
μάτων, ασφαλίσεις κ.λπ.), καθώς και για τα αναλώσιμα εί¬ 
δη γραφείου (γραφική ύλη, έπιπλα κ.λπ.). 

• Ετοιμάζει τα ετήσια Προγράμματα Προμηθειών σε 
συνεργασία με τις λοιπές υπηρεσίες του Δήμου. 

• Συγκεντρώνει τις αιτήσεις εκδήλωσης αναγκών προ¬ 
μήθειας ειδών από τις επί μέρους διοικητικές ενότητες 
του Δήμου. 

• Τήρηση των διαδικασιών για την έγκριση της σκοπι¬ 
μότητας κάθε προμήθειας και των διαδικασιών για την κα- 
τακύ ρωση των προς προμήθεια ειδών σε συγκεκριμένους 
προμηθευτές (Διακηρύξεις, διαγωνισμοί, λήψη προσφο¬ 
ρών, αξιολόγηση προσφορών, παραγγελίες ειδών κ.λπ.). 

• Παρακολουθεί την εκτέλεση κάθε παραγγελίας μέχρι 
και της παραλαβής των παραγγελθέντων ειδών. 

• Φροντίζει για τη σύσταση και υποστήριξη της λει¬ 
τουργίας επιτροπών με μέλη από τον πολιτικό ή υπηρε¬ 
σιακό μηχανισμό του Δήμου, που συστήνονται γιατην κα¬ 
τάρτιση προδιαγραφών, τη διενέργεια διαγωνισμών, τη 
λήψη και αξιολόγηση των προσφορών, την παραλαβή των 
παραγγελλομένων ειδών (ποσοτική / ποιοτική / εν λει¬ 
τουργία παραλαβή / οριστική παραλαβή). 

• Ετοιμάζει περιοδικούς απολογισμούς των προγραμ¬ 
μάτων προμηθειών. 

• Φροντίζει για την τήρηση των διαδικασιών χαρακτη¬ 
ρισμού υλικών / εξοπλισμού ως αχρήστων ή υλικών που 


πλεονάζουν και τήρηση των διαδικασιών καταστροφής, 
απομάκρυνσης ή εκποίησης των υλικών αυτών. 

• Διενεργεί έρευνες αγοράς για την τεκμηρίωση της 
διαθεσιμότητας των ειδών που ενδιαφέρουν το Δήμο και 
τη λήψη στοιχείων τιμών προμήθειας. 

• Τηρεί αρχείο παγίων κινητών περιουσιακών στοιχείων 
του Δήμου (μηχανήματα, οχήματα, συσκευές, εξοπλι¬ 
σμός κ.λπ.). Παρακολούθηση της κατανομής των παγίων 
αυτών στις επιμέρους υπηρεσίες. 

• Φροντίζει για την τήρηση των διαδικασιών παραλα¬ 
βής των κάθε είδους παγίων ή αναλωσίμων στοιχείων ή 
υλικών. Συγκεντρώνει, ελέγχει τα αποδεικτικά παραλα¬ 
βής και ενημερώνει το Ταμείο για την αντίστοιχη πληρω¬ 
μή των προμηθευτών. 

• Τηρεί τις διαδικασίες παραλαβής παγίων ή αναλωσί¬ 
μων υλικών από την Αποθήκη του Δήμου και ενημέρωση 
των διαχειριστικών βιβλίων αποθεμάτων της Αποθήκης 
(κατά ποσότητα και αξία). 

• Φροντίζει για τη φύλαξη και τακτοποίηση των ειδών 
της Αποθήκης. 

• Τηρεί τις διαδικασίες χορήγησης των ειδών που τη¬ 
ρούνται τα αποθέματα της Αποθήκης του Δήμου στις επι¬ 
μέρους υπηρεσίες. Ενημερώνει σχετικά τα διαχειριστικά 
βιβλία αποθεμάτων της αποθήκης. 

• Παρακολουθεί και ενημερώνει για τις αναλώσεις και 
την ανάγκη ανανέωσης των αποθεμάτων της Αποθήκης. 

• Λειτουργία ιδιαίτερης αποθήκης υλικών γραφείου. 

9.2. Τμήμα Τεχνικών Έργων και Πολεοδομικών Εφαρ¬ 
μογών 

Το Τμήμα έχειτην ευθύνη της μελέτης και εκτέλεσης έρ¬ 
γων με αυτεπιστασία ή της επίβλεψης μελέτης / εκτέλε¬ 
σης έργων που ανατίθενται σε τρίτους και που περιλαμ¬ 
βάνουν : 

α) Την κατασκευή, επισκευή, συντήρηση, διακόσμηση 
και εξοπλισμό των δημοτικών κτιρίων και εγκαταστάσεων 
του Δήμου καθώς και γενικά των κτιρίων και εγκαταστά¬ 
σεων που αναλαμβάνει να κατασκευάσει, επισκευάσει ή 
συντηρήσει ο Δήμος. Τα εκτελούμενα έργα καλύπτουν 
εργασίες οικοδομικές (φέρουσες κατασκευές, τοιχοποι¬ 
ία, επιχρίσματα, χρωματισμοί, επιστρώσεις κ.λπ.), ξυ¬ 
λουργικές και μεταλλικές κατασκευές, υδραυλικές εγκα¬ 
ταστάσεις κ.λπ. 

β) Έργα οδοποιίας και λοιπά έργα υποδομής (κατα¬ 
σκευές κόμβων και διαβάσεων, γεφυρών, αντιπλημμυρι- 
κών έργων, διευθετήσεις και καλύψεις ρεμάτων κ.λπ.). 

γ) Έργα διαμόρφωσης υπαίθριων χώρων (π.χ. πεζο¬ 
δρόμοι, πλατείες, παιδικές χαρές, αθλητικοί χώροι κ.λπ.). 

δ) Εκτέλεση εργασιών σήμανσης και διαγράμμισης 
οδών (Εγκατάσταση και συντήρηση κάθε είδους πληρο¬ 
φοριακών πινακίδων στην περιοχή του Δήμου, π.χ. πινακί¬ 
δες ονομασίας οδών και πλατειών, αρίθμησης κτιρίων, 
παροχής πληροφοριών σε οδηγούς και διερχόμενους, 
παροχής πληροφοριών σε θέματα του Δήμου, στάσεων 
συγκοινωνιακών μέσων). 

ε) Ηλεκτρομηχανολογικά έργα και συντήρηση Η/Μ εξο¬ 
πλισμού 

Το Τμήμα έχει επίσης την ευθύνη σε ζητήματα πολεο- 
δομικού σχεδιασμού και πολεοδομικών εφαρμογών και 
ασκεί όλες τις πολεοδομικές αρμοδιότητες που παρα- 
χωρούνται με νόμο κάθε φορά στο Δήμο.Ελέγχει τις εκ- 
διδόμενες οικοδομικές άδειες από άποψη τηρήσεως 
των ορίων και περιορισμών δόμησης του εγκεκριμένου 
σχεδίου. 




23656 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Οι αρμοδιότητες του Τμήματος συνοψίζονται ως εξής 
για τους ακόλουθους επί μέρους τομείς: 

Α. Προγραμματισμός Τεχνικών Έργων 

• Προσδιορίζει στόχους, ετήσιους και μεσοπρόθε¬ 
σμους, που αφορούν τον προγραμματισμό τεχνικής δρα¬ 
στηριότητας του Δήμου ως προς την εκτέλεση νέων τε¬ 
χνικών έργων στην περιοχή του Δήμου την εκτέλεση ερ¬ 
γασιών συντήρησης της υφιστάμενης κοινόχρηστης 
υποδομής και τις εργασίες των λοιπών τομέων της Τεχνι¬ 
κής Υπηρεσίας. 

• Προγραμματίζει ετήσια και μεσοπρόθεσμα μελέτες 
και κατασκευές νέων έργων και συντηρήσεων που ανα¬ 
λαμβάνει ο Δήμος και εργασιών των λοιπών τομέων της 
Τεχνικής Υπηρεσίας και καθορίζει τις προϋποθέσεις υλο¬ 
ποίησής τους (χρονοδιάγραμμα, τεχνικός εξοπλισμός, 
ανθρώπινο δυναμικό, πόροι κ.λπ.). 

• Συνεργάζεται με το Γρ. Διοικητικής και λογιστικής 
υποστήριξης για την παρακολούθηση της υλοποίησης 
του προηγούμενου προγραμματισμού και την τήρηση 
απολογιστικών και στατιστικών στοιχείων. 

Β. Εκπόνηση Μελετών και Επίβλεψη εκτέλεσης έργων 

• Προσδιορίζει ετήσια και μεσοπρόθεσμα στόχους 
εκτέλεσης νέων τεχνικών έργων στην περιοχή του Δήμου 
και εκτέλεσης εργασιών συντήρησης της υφιστάμενης 
κοινόχρηστης υποδομής. Προγραμματίζει ετήσια και με¬ 
σοπρόθεσμα μελέτες και κατασκευές νέων έργων και συ¬ 
ντηρήσεων που αναλαμβάνει το Τμήμα και καθορισμός 
προϋποθέσεων υλοποίησης (χρονοδιάγραμμα, τεχνικός 
εξοπλισμός, ανθρώπινο δυναμικό, πόροι κ.λπ.). 

• Εισηγείται για τη σκοπιμότητα ανάθεσης συγκεκριμέ¬ 
νων μελετών τεχνικών έργων σε τρίτους εκτός του Δήμου 
(προμελέτες, προκαταρκτικές μελέτες, οριστικές μελέτες, 
μελέτες εφαρμογής). Καταρτίζει προδιαγραφές μελετών 
καιτηρείτις διαδικασίες ανάθεσης συγκεκριμένων μελετών 
σε τρίτους (Σύνταξη διακηρύξεων, τευχών προδιαγραφών, 
αξιολόγηση εκδηλώσεων ενδιαφέροντος, εισήγηση σχετι¬ 
κών αποφάσεων, σύνταξη συμβάσεων κ.λπ.). 

• Παρακολουθεί την εκπόνηση μελετών τεχνικών έρ¬ 
γων που ανατίθενται σε τρίτους, τηρεί τις διαδικασίες πα¬ 
ρακολούθησης ελέγχου και παραλαβής των μελετών από 
ποιοτικής και συμβατικής άποψης. 

• Συντάσσει τεχνικές μελέτες είτε για έργα που θα εκτε- 
λεσθούν με αυτεπιστασία είτε για έργα που θα ανατεθούν 
σε τρίτους, στις περιπτώσεις που αποφασίζεται η εκπό¬ 
νηση μελετών από τις υπηρεσίες του Δήμου. 

• Εισηγείται για τη σκοπιμότητα ανάθεσης της κατα¬ 
σκευής τεχνικών έργων σε τρίτους. Καταρτίζει προδια¬ 
γραφές τεχνικών έργων και τηρεί τις διαδικασίες ανάθε¬ 
σης έργων σε τρίτους (δημοπρατήσεις, αξιολόγηση προ¬ 
σφορών, εισήγηση σχετικών αποφάσεων, σύνταξη 
συμβάσεων κ.λπ.). 

• Επιβλέπει την εκτέλεση τεχνικών έργων που εκτελού- 
νται είτε με αυτεπιστασία είτε από τρίτους. Τηρεί τις δια¬ 
δικασίες παρακολούθησης και ελέγχου εκτέλεσης και πα¬ 
ραλαβής τεχνικών έργων από ποιοτικής, ποσοτικής άπο¬ 
ψης και συμβατικής άποψης. 

• Φροντίζει για την παρακολούθηση και τήρηση της νο¬ 
μοθεσίας που έχει σχέση με την ανάθεση, παρακολούθη¬ 
ση, εκτέλεση και παραλαβή μελετών και τεχνικών έργων. 

• Καταρτίζειτεχνικές προδιαγραφές για τηνπρομήθεια 
τεχνικού εξοπλισμού, μηχανημάτων, ανταλλακτικών, 
εξαρτημάτων, υλικών, λιπαντικών κ.λπ. που χρησιμοποιεί 
ο Δήμος. Συμμετέχει στις επιτροπές αξιολόγησης προ¬ 


σφορών και στις επιτροπές παραλαβής των προηγουμέ¬ 
νων ειδών. 

• Εκπονεί μελέτες που σχετίζονται με Μηχανολογικές/ 
Ηλεκτρολογικές εγκαταστάσεις. 

• Παρακολουθεί την πορεία εξέλιξης των προγραμ¬ 
μάτων του Τμήματος και σχετική ενημέρωση της Διεύ¬ 
θυνσης. 

• Παρακολουθεί τα προγράμματα χρήσης / αξιοποίη¬ 
σης και της κατανομής των τεχνικών μέσων και του αν¬ 
θρώπινου δυναμικού του Τμήματος. Εισηγείται για τη λή¬ 
ψη αποφάσεων που στοχεύουν στη βελτίωση της αξιο¬ 
ποίησης και της απόδοσης των διατιθέμενων τεχνικών 
μέσων και προσωπικού. 

Γ. Θέματα Χωροταξικού / Πολεοδομικού Σχεδιασμού 

• Συγκεντρώνει στοιχεία, επί τόπου διερευνάει και κα¬ 
ταγράφει αδυναμίες του φυσικού και δομημένου χώρου 
της περιοχής του Δήμου. 

• Τεκμηριώνει τις αδυναμίες / προβλήματα της περιο¬ 
χής και τηρεί σχετικό αρχείο. 

• Με βάση τα συμπεράσματα και αποτελέσματα σχετι¬ 
κών μελετών, εισηγείται αποφάσεις, ρυθμίσεις και προ¬ 
γράμματα εφαρμογής για τη βελτίωση των πολεοδομι- 
κών, οικιστικών προβλημάτων της περιοχής του Δήμου. 

• Υποστηρίζει τη συμμετοχή του Δήμου στις διαδικα¬ 
σίες χωροταξικού και πολεοδομικού σχεδιασμού. 

• Μεριμνά για την αξιοποίηση σύγχρονων πολεοδομι- 
κών εργαλείων από τον Δήμο για την οικιστική ανάπτυξη, 
την κάλυψη στεγαστικών αναγκών, την ανάπλαση περιο¬ 
χών και την αντιμετώπιση προβλημάτων κυκλοφορίας / 
στάθμευσης (π.χ. ζώνες ειδικής ενίσχυσης, ζώνες ειδικών 
κινήτρων, ζώνες ενεργού πολεοδομίας, κοινωνικός συ¬ 
ντελεστής δόμησης, μεταφορά συντελεστού δόμησης). 

• Συνεργάζεται με αντίστοιχου αντικείμενου Νομαρχια¬ 
κές ή Κεντρικές Υπηρεσίες και φορείς για την από κοινού 
ρύθμιση θεμάτων Χωροταξικού / Πολεοδομικού σχεδια- 
σμούπου απασχολούν την περιοχή του Δήμου και για την 
ανάπτυξη αντίστοιχων κοινών προγραμμάτων. 

• Παρέχει προς κάθε ενδιαφερόμενο πληροφορίες που 
σχετίζονται με το σχέδιο πόλης και γενικά την χωροταξι- 
κή/πολεοδομική ανάπτυξη της περιοχής. 

• Συνεργάζεται με την Υπηρεσία Προγραμματισμού για 
θέματα σχεδιασμού / προγραμματισμού της δράσης του 
Δήμου σε ζητήματα Χωροταξίας / Πολεοδομίας. 

• Συντάσσει εκθέσεις αυτοψίας για κατεδάφιση αυθαι¬ 
ρέτων. 

• εξετάζει ενστάσεις κατά εκθέσεων αυτοψίας αυθαι¬ 
ρέτων από επιτροπή. 

• διενεργεί κατεδαφίσεις αυθαιρέτων χωρίς ή μετά τη 
διαδικασία. 

• επιβάλλει πρόστιμα αυθαιρέτων[ διενέργεια διαδικα¬ 
σίας ] και εισφοράς [απόφαση - εισήγηση σε συμβούλιο - 
οριστική απόφαση - βεβαίωση στο ταμείο]. 

• στην εισήγηση για έκδοση απόφασης Α.Ν. 410/1968 
[περί εξαιρέσεως ή όχι από την κατεδάφιση]. 

• Στη παραλαβή δηλώσεων και διενέργεια διαδικασιών 
[επιτροπές - αποφάσεις Νομάρχη] για εξαίρεση από την 
κατεδάφιση αυθαιρέτων [Ν. 1337/1983]. 

• Στη διενέργεια διαδικασίας επιβολής κυρώσεων σε 
περιπτώσεις αλλοιώσεως αρχιτεκτονικών, καλλιτεχνικών 
και στατικών στοιχείων διατηρητέων κτιρίων. 

• Στην εξέταση των επικινδύνων κτισμάτων από απόψε- 
ως υγιεινής, θεμάτων υγρασίας κ.λπ. και τήρηση της σχε¬ 
τικής διαδικασίας. 

Δ. Πολεοδομικές Εφαρμογές, Κτηματολόγιο 

• Εκτελεί εργασίες για την εφαρμογή του σχεδίου πό¬ 
λης ή των εκτός σχεδίου αδειών επί του εδάφους (καθο¬ 
ρισμός οικοδομικών γραμμών, σύνταξη και έλεγχος το- 
πογραφικών διαγραμμάτων κ.λπ.). 

• Τηρεί τις σχετικές διαδικασίες, καταρτίζει και εκδίδει 
πράξεις αναλογισμού, προσκυρώσεις και τακτοποιήσεις 
οικοπέδων. 

• Εκτελεί τοπογραφικές εργασίες για τις ανάγκες του 
Τμήματος ή άλλων Τμημάτων του Δήμου. 

• Επιβλέπει τοπογραφικές εργασίες που ανατίθενται 
σε τρίτους. 

• Ενημερώνει συνεχώς τα τοπογραφικά διαγράμματα 
του σχεδίου πόλης. 

• Εκτελεί ή επιβλέπει εργασίες για τη σύνταξη του κτη¬ 
ματολογίου του Δήμου. Τηρείτο μηχανογραφημένο αρ¬ 
χείο κτηματολογίου και παρέχει σχετικά στοιχεία και πλη¬ 
ροφορίες. 

• Τηρεί αρχείο πολεοδομικών σχεδίων σε συνεργασία 
με το Γρ.Διοικητικής υποστήριξης της Διεύθυνσης. 

Ε. Συγκρότηση - προγραμματισμός - παρακολούθηση 
των Συνεργείων του Τμήματος 

Για την εκτέλεση των λειτουργιών του Τμήματος συ¬ 
γκροτούνται ειδικά συνεργεία. Οι σχετικές με τα συνερ¬ 
γεία αρμοδιότητες του Τμήματος περιλαμβάνουν: 

• Ετοιμασία του Προγράμματος Δράσης του Συνεργεί¬ 
ου (καθορισμός αναγκαίων έργων, συντηρήσεων, επεμ¬ 
βάσεων, καθορισμοί προτεραιοτήτων κ.λπ.). 

• Ανάλυση του προηγούμενου προγράμματος για τον 
καθορισμό αναγκών του Συνεργείου σε τεχνικό εξοπλι¬ 
σμό, εργαλεία, ανθρώπινο δυναμικό κατά ειδικότητες, 
ποσότητες υλικών κατ’ είδος κ.λπ. 

• Επίβλεψη από διοικητική και τεχνική άποψη των έρ¬ 
γων που εκτελεί το Συνεργείο με αυτεπιστασία και των 
αντίστοιχων εργασιών συντηρήσεων. 

• Συγκρότηση οργάνωση και διοίκηση ενεργειών αμέ¬ 
σου επέμβασης σε περιπτώσεις επειγόντων εργασιών 
εκτός προγράμματος (π.χ. άμεσες επισκευές εγκαταστά¬ 
σεων δημοτικών κτιρίων ή σχολείων). 

• Φροντίδα για την στελέχωση και την εκπαίδευση του 
προσωπικού του Συνεργείου. 

• Εισήγηση για την αναγκαιότητα χρησιμοποίησης συ¬ 
νεργείων τρίτων με την ανάθεση των σχετικών εργασιών. 
Επίβλεψη εργασιών που εκτελούνται από συνεργεία τρί¬ 
των από τεχνική και χρονική άποψη. 

• Συνεργασία με το Γ ρ. Προμηθειών και Υποστήριξης 
για την έγκαιρη προμήθεια των υλικών των έργων που 
εκτελεί το Συνεργείο. 

• Εκτέλεση επιμετρήσεων εργασιών που εκτελεί το Συ¬ 
νεργείο και έλεγχος των πιστοποιήσεων που υποβάλλο¬ 
νται από συνεργεία τρίτων. Ενημέρωση και συνεργασία 
με το Γ ρ. Προμηθειών και Υποστήριξης. 

• Χειρισμός και φροντίδα για τη συντήρηση και αξιο¬ 
ποίηση των μηχανημάτων, τεχνικών μέσων και εργαλείων 
που χρησιμοποιείτο Συνεργείο. 

• Τήρηση των διαδικασιών καταγραφής, συγκέντρω¬ 
σης και ενημέρωσης του Γ ραφείου Υποστήριξης της Δι¬ 
εύθυνσης με πρωτογενή κυρίως στοιχεία απασχόλησης 
τεχνικού προσωπικού, απασχόλησης μηχανημάτων και 
ανάλωση υλικών, και με στοιχεία προόδου καθ’ ενός από 
τα έργα του προγράμματος δράσης του Συνεργείου. 


ΣΤ. Συνεργεία Κατασκευής - Επισκευής - Συντήρησης 
τεχνικών έργων 

Εκτελούν εργασίες κατασκευής, επισκευής και συντή¬ 
ρησης έργων κτιριακών, διαμόρφωσης υπαίθριων χώ¬ 
ρων, οδοποιίας και λοιπών τεχνικών έργων υποδομής. 

Ζ. Συνεργείο Ηλεκτροφωτισμού, σήμανσης οδών 

• Εκτελούν εργασίες που αφορούν στην επέκταση, συ¬ 
ντήρηση, επισκευή και βελτίωση του δικτύου ηλεκτροφω- 
τισμού των οδών και γενικά των κοινοχρήστων υπαιθρίων 
χώρων του Δήμου καθώς και του φωτισμού για την ανά¬ 
δειξη των δημοτικών κτιρίων, μνημείων και χώρων της πε¬ 
ριοχής του Δήμου. 

• Εκτελούν εργασίες για την επέκταση, συντήρηση και 
επισκευή της σήμανσης και διαγράμμισης οδών για τη 
ρύθμιση της κυκλοφορίας στην περιοχή του Δήμου. 

• Εκτελούν εργασίες για την εγκατάσταση και συντή¬ 
ρηση κάθε είδους πληροφοριακών πινακίδων στην περιο¬ 
χή του Δήμου (πινακίδες ονομασίας οδών και πλατειών, 
αρίθμησης κτιρίων, παροχής πληροφοριών σε θέματα 
του Δήμου, στάσεων συγκοινωνιακών μέσων κ.λπ.). 

• Εκτελούν εργασίες για την τοποθέτηση και συντήρη¬ 
ση προστατευτικών μέσων για την ασφάλεια της κυκλο¬ 
φορίας των οχημάτων και των πεζών. 

Η. Συνεργείο Συντήρησης/Επισκευής Ηλεκτρομηχανο- 
λογικού Εξοπλισμού 

Εκτελούν εργασίες που αφορούν: 

α) στη συντήρηση / επισκευή ή βελτίωση των ηλεκτρο- 
μηχανολογικών συσκευών ή Η/Μ εξοπλισμού των κτιρίων 
και γενικά εγκαταστάσεων του Δήμου. 

β) στην κίνηση, συντήρηση/επισκευή,τροφοδότηση με 
καύσιμα κάθε είδους κινητών μηχανημάτων και οχημάτων 
(αυτοκίνητα, δίκυκλα) του Δήμου. 

• εντέλλεται και προγραμματίζει την κίνηση των οχημά¬ 
των του Δήμου γενικά. 

• εντέλλεται και παρακολουθεί με επιμέλεια την προ¬ 
μήθεια και κατανάλωση των καυσίμων. 

• τηρεί και ενημερώνει ανελλιπώς τα ειδικά βιβλία και 
έντυπα που ορίζονται από το Νόμο για την κίνηση των αυ¬ 
τοκινήτων. 

• χορηγεί εντολές για την προμήθεια των καυσίμων και 
ελέγχει την κανονική παραλαβή τους. 

• αναφέρει κάθε ζημιά που προκαλούν ή προκαλείται 
στα αυτοκίνητα του Δήμου και ενεργεί για την απόδοση ή 
διεκδίκηση του αντιτίμου των ζημιών. 

• αναφέρει κάθε διαπιστούμενη ζημιά στα αυτοκίνητα 
από υπαιτιότητα των οδηγών τους. 

• μεριμνά ώστε τα απαιτούμενα για τις ανάγκες των 
υπηρεσιών του Δήμου αυτοκίνητα να βρίσκονται έτοιμα 
για κίνηση στις οριζόμενες ώρες χρησιμοποίησής τους. 

• μεριμνά για την έγκαιρη ασφάλιση των αυτοκινήτων 
του δήμου γενικά. 

• τηρεί χωριστό ειδικό φάκελο για κάθε αυτοκίνητο, 
στον οποίο φυλάσσονται με επιμέλεια τα στοιχεία κτήσης, 
κυκλοφορίας και ασφάλισής τους. 

Θ. Συνεργείο τοπογραφικών εργασιών 

Εκτελεί τοπογραφικές εργασίες κάθε είδους. 

I. Αντιμετώπιση Εκτάκτων Αναγκών 

• Φροντίζει για την αντιμετώπιση σε καιρό ειρήνης 
εκτάκτων αναγκών (π.χ. σεισμοί, πλημμύρες, πυρκαγιές). 

• Συγκροτεί και οργανώνει σε συνεργασία με τις αρμό¬ 
διες υπηρεσίες της Ν.Α. των ομάδων αντιμετώπισης 
εκτάκτων αναγκών και των επιτροπών πολιτών. 

• Τηρεί καταστάσεις οδηγών - χειριστών - μηχάνημά- 

των, τηλέφωνα προσώπων και υπηρεσιών που θα χρησι¬ 
μοποιηθούν σε περιπτώσεις έκτακτης ανάγκης. 

• Ενημερώνει τους κατοίκους της περιοχής με κάθε μέ¬ 
σο, των οδηγιών για την αντιμετώπιση προβλημάτων που 
δημιουργούνται από έκτακτες ανάγκες. 

9.3. Τμήμα Περιβάλλοντος 

Α. Θέματα Προστασίας Περιβάλλοντος 

• Συγκεντρώνει στοιχεία, διερευνάει επί τόπου και κα¬ 
ταγράφει αδυναμίες της περιοχής του Δήμου σε θέματα 
περιβάλλοντος (π.χ. διαχείριση στερεών και υγρών απο¬ 
βλήτων, αποκατάσταση χώρων, απομάκρυνση οχλουσών 
δραστηριοτήτων, πηγές ρύπανσης, προστασία διαχείρι¬ 
ση βιοτόπων κ.λπ.). 

• Τεκμηριώνει τις αδυναμίες, προβλήματα της περιο¬ 
χής και τηρεί σχετικό αρχείο. 

• Επεξεργάζεταιτα στοιχεία που συγκεντρώνονται/κα¬ 
ταγράφονται και εισήγηση προγραμμάτων επεμβάσεων 
του Δήμου ή άλλων αρμόδιων φορέων για τη βελτίωση 
της υπάρχουσας κατάστασης. 

• Συνεργάζεται με αντίστοιχου αντικείμενου Νομαρχια¬ 
κές ή Κεντρικές Υπηρεσίες και φορείς για την από κοινού 
ρύθμιση περιβαλλοντικών θεμάτων που απασχολούν την 
περιοχή του Δήμου και για την ανάπτυξη αντίστοιχων κοι¬ 
νών προγραμμάτων. 

• Συνεργάζεται με την Υπηρεσία Προγραμματισμού για 
θέματα σχεδιασμού / προγραμματισμού της δράσης του 
Δήμου σε ζητήματα προστασίας του περιβάλλοντος. 

Β. Θέματα Δημόσιας Υγείας 

• Μελετά και εφαρμόζει προγράμματα βελτίωσης της 
δημόσιας υγείας. 

• Μεριμνά για την εφαρμογή - τήρηση των προβλεπο- 
μένων υγειονομικών διατάξεων που αφορούν την ύδρευ¬ 
ση, αποχέτευση, δημοτικούς χώρους άθλησης, γυμνα¬ 
στήρια, κατασκηνώσεις, δημοτικές και λαϊκές αγορές, 
την καθαριότητα και την διαχείριση των απορριμμάτων, 
λουτρών και αποχωρητηρίων, παιδικούς, βρεφικούς, βρε¬ 
φονηπιακούς σταθμούς και νηπιαγωγείων, κέντρων ψυ¬ 
χαγωγίας και αναψυχής ηλικιωμένων, την λειτουργία πε¬ 
ριπτέρων και κυλικείων εντός κοινοχρήστων χώρων, την 
ηχορύπανση και την προστασία του περιβάλλοντος γενι¬ 
κότερα. 

• Ζητήματα σχολικής υγιεινής - σχολικά κυλικεία. 

• Αντιμετωπίζει προβλήματα ανθυγιεινών εστιών (από 
Στάσιμα Νερά, εγκαταλελειμμένα σπίτια, οικόπεδα χωρίς 
περίφραξη κ.λπ.). 

• Εφαρμόζει προγράμματα καταπολέμησης εντόμων 
και τρωκτικών υγειονομικής σημασίας (εντομοκτονίες - 
μυοκτονίες). 

Γ. Χορήγηση Αδειών Καταστημάτων Υγειονομικού Εν¬ 
διαφέροντος 

Υποστηρίζει τις διοικητικές διαδικασίες και γνωμοδοτή¬ 
σεις που σχετίζονται με τις εξής αρμοδιότητες του Δήμου. 

• Χορηγεί άδειες ίδρυσης και λειτουργίας όλωντων κα¬ 
ταστημάτων και επιχειρήσεων, οι όροι λειτουργίας των 
οποίων καθορίζονται από υγειονομικές διατάξεις. 

• Χορηγεί άδειες μικροπωλητών και κατασκευάζει, λει¬ 
τουργεί και εκμεταλλεύεται περίπτερα και κυλικεία εντός 
κοινοχρήστων χώρων. 

• Χορηγείτις άδειες εγκατάστασης και λειτουργίας θε¬ 
άτρων, κινηματογράφων και παρεμφερών επιχειρήσεων, 
που προβλέπονται από τους Α.Ν. 445/1937 και 446/1937. 

• Χορηγεί τις άδειες λειτουργίας μουσικής σε δημόσια 
κέντρα, που προβλέπονται από αστυνομικές διατάξεις και 


χορηγούνται σύμφωνα με την Α5/3010/1985 υγειονομική 
διάταξη. 

• Χορηγείτις άδειες εγκατάστασης και λειτουργίας ψυ¬ 
χαγωγικών παιχνιδιών, που προβλέπονται από αστυνομι¬ 
κές διατάξεις και δεν υπάγονται στις διατάξεις του Ν. 
2000/1991. 

• Επιβάλλει διοικητικές κυρώσεις σε παραβάτες των 
όρων λειτουργίας των καταστημάτων (προσωρινή ή ορι¬ 
στική ανάκληση άδειας ή σφράγιση σύμφωνα με τις ισχύ- 
ουσες διατάξεις). 

Δ. Συγκρότηση - προγραμματισμός - παρακολούθηση 
των Συνεργείων του Τμήματος 

Για την εκτέλεση των λειτουργιών του Τμήματος συ¬ 
γκροτούνται διάφορα συνεργεία. Οι σχετικές με τα συ¬ 
νεργεία αρμοδιότητες του Τμήματος περιλαμβάνουν: 

• Συγκρότηση, οργάνωση, συντονισμός και γενικά διοί¬ 
κηση των συνεργείων του Τμήματος. 

• Ετοιμασία του Προγράμματος Δράσης των Συνεργεί¬ 
ων (καθορισμός αναγκαίων έργων, συντηρήσεων, επεμ¬ 
βάσεων, καθορισμοί προτεραιοτήτων κ.λπ.). 

• Ανάλυση του προηγούμενου προγράμματος για τον 
καθορισμό των αναγκών του κάθε Συνεργείου σε τεχνικό 
εξοπλισμό, εργαλεία, ανθρώπινο δυναμικό κατά ειδικότη¬ 
τες, ποσότητες υλικών κατ’ είδος κ.λπ. 

• Επίβλεψη από διοικητική και τεχνική άποψη των ερ¬ 
γασιών που εκτελούντα συνεργεία. 

• Συγκρότηση οργάνωση και διοίκηση συνεργείων αμέ¬ 
σου επέμβασης σε περιπτώσεις επειγόντων εργασιών 
εκτός προγράμματος (π.χ. άμεσες επισκευές εγκαταστά¬ 
σεων δημοτικών κτιρίων ή σχολείων). 

• Φροντίδα για την στελέχωση και την εκπαίδευση του 
προσωπικού του κάθε Συνεργείου. 

• Εισήγηση για την αναγκαιότητα χρησιμοποίησης συ¬ 
νεργείων τρίτων με την ανάθεση των σχετικών εργασιών. 
Επίβλεψη εργασιών που εκτελούνται από συνεργεία τρί¬ 
των από τεχνική και χρονική άποψη. 

• Συνεργασία με την υπηρεσία Προμηθειών για την 
έγκαιρη προμήθεια των υλικών των εργασιών που εκτελεί 
το κάθε Συνεργείο. 

• Εκτέλεση επιμετρήσεωντων εργασιών που εκτελεί το 
κάθε Συνεργείο και έλεγχος των πιστοποιήσεων που υπο¬ 
βάλλονται από συνεργεία τρίτων. Ενημέρωση και συνερ¬ 
γασία με το Γ ραφείο Υποστήριξης της Διεύθυνσης. 

• Χειρισμός και φροντίδα για τη συντήρηση και αξιο¬ 
ποίηση των μηχανημάτων, τεχνικών μέσων και εργαλείων 
που χρησιμοποιείτο Συνεργείο. Ενημέρωση της υπηρε¬ 
σίας συντήρησης Ηλεκτρομηχανολογικού εξοπλισμού 
για τα προβλήματα που παρουσιάστηκαν κατά τη χρήση 
τους. 

• Τήρηση των διαδικασιών καταγραφής, συγκέντρω¬ 
σης και ενημέρωσης του Γρ. Υποστήριξης της Διεύθυν¬ 
σης με πρωτογενή κυρίως στοιχεία απασχόλησης τεχνι¬ 
κού προσωπικού, απασχόλησης μηχανημάτων και ανά¬ 
λωση υλικών και με στοιχεία προόδου καθ’ ενός από τα 
έργα του προγράμματος δράσης του Συνεργείου. 

Ε. Διαχείριση απορριμμάτων 

• Εκτελεί εργασίες καθαριότητας των κοινοχρήστων 
χώρων μέσα στην περιφέρεια του Δήμου (δρόμοι, πλατεί¬ 
ες, χείμαρροι, πάρκα, αφοδευτήρια κ.λπ.). 

• Εκτελεί εργασίες αποκομιδής, μεταφοράς και απόρ¬ 
ριψης απορριμμάτων (π.χ. προερχόμενα από οικίες, κα¬ 
ταστήματα, επιχειρήσεις, κοινόχρηστους χώρους). 

• Εκτελεί προγράμματα ανακύκλωσης απορριμμάτων. 

• Λειτουργεί Χώρο Υγειονομικής Ταφής Απορριμμάτων 
(ενταφιασμός, ζύγιση απορριμμάτων, φύλαξη χώρου). 

Η. Λειτουργίες ανάπτυξης και συντήρησης χώρων πρα¬ 
σίνου 

Το γενικό αντικείμενο των λειτουργιών αυτών αφορά 
στη μελέτη και εκτέλεση εργασιών ανάπτυξης και συντή¬ 
ρησης χώρων πρασίνου δηλαδή βελτίωσης και επέκτα¬ 
σης συντήρησης, καθαριότητας, φυτοπροστασίας, των 
χώρων πρασίνου καθώς και των υπαίθριων χώρων γενι¬ 
κότερα μέσα στα όρια του Δήμου (περιαστικό πράσινο, 
πάρκα, κήποι, άλση, παιδικές χαρές, δενδροστοιχίες, 
παρτέρια κ.λπ.). 

Ειδικότερα οι αρμοδιότητες του Τμήματος στο προη¬ 
γούμενο γενικό αντικείμενο περιλαμβάνουν: 

• Κατάρτιση και εφαρμογή βραχυπρόθεσμων λεπτομε¬ 
ρών προγραμμάτων φυτεύσεων, συντήρησης, ποτίσμα¬ 
τος, φυτοπροστασίας των χώρων πρασίνου του Δήμου. 

• Ανάλυση των προηγουμένων προγραμμάτων και κα¬ 
θορισμός αναγκών σε τεχνικό εξοπλισμό, εργαλεία, αν¬ 
θρώπινο δυναμικό κατά ειδικότητες, φυτά, λιπάσματα, 
φυτοφάρμακα, ανταλλακτικά κ.λπ. 

• Εκπόνηση μελετών που σχετίζονται με το αντικείμενο 
και μέριμνα για την ανάθεση αναλογών μελετών σε τρί¬ 
τους καιτηντήρηση των σχετικών διαδικασιών ανάθεσης, 
παρακολούθησης, ελέγχου και παραλαβής μελετών (κα¬ 
τάρτιση προδιαγραφών, αξιολόγηση εκδηλώσεων ενδια¬ 
φέροντος, παρακολούθηση κ.λπ.). 

• Εισήγηση για την αναγκαιότητα ανάθεσης φυτοτεχνι- 
κών εργασιών σε τρίτους. Τήρηση των διαδικασιών ανά¬ 
θεσης τέτοιων εργασιών σε τρίτους. Επίβλεψη των εργα¬ 
σιών που εκτελούνται από τρίτους. 

• Κατάρτιση τεχνικών προδιαγραφών για την προμή¬ 
θεια τεχνικού εξοπλισμού, μηχανημάτων, φυτών, λιπα¬ 
σμάτων, φυτοφαρμάκων κ.λπ. Συμμετοχή στις επιτροπές 
αξιολόγησης προσφορών και στις επιτροπές παραλαβής 
των προηγουμένων ειδών. 

• Συγκρότηση, οργάνωση, συντονισμός και γενικά διοί¬ 
κηση των συνεργείωντου Τ μήματος για την εκτέλεση των 
κηποτεχνικών εργασιών. 

Θ. Παιδικές χαρές 

Φύλαξη, καθαριότητα, μέριμνα για τη συντήρηση του 
εξοπλισμού των παιδικών χαρών του Δήμου. 

Κ. Λειτουργίες Δημοτικών Σφαγείων 

• Μέριμνα για τηντήρηση των διαδικασιών λειτουργίας 
των δημοτικών σφαγείων, σύμφωνα με τους ισχύοντες 
νόμους και τους ειδικότερους κανονισμούς λειτουργίας, 
διοίκησης και διαχείρισής τους. 

• Επίβλεψη των κάθε είδους εργαζομένων και των εκτε- 
λουμένων εργασιών στο χώρο των δημοτικών σφαγείων έτσι 
ώστε να τηρούνται οι νόμιμες διαδικασίες και κανονισμοί. 

• Μέριμνα για τη βελτίωση και συντήρηση των κτιρίων, 
χώρων, εξοπλισμού και κάθε είδους εγκαταστάσεων των 
δημοτικών σφαγείων. 

• Τήρηση των διαδικασιών και των αρχείων καταγρα¬ 
φής των γεγονότων και πληροφοριακών αρχείων, που 
σχετίζονται με τη λειτουργία των δημοτικών σφαγείων. 

• Τήρηση των διαδικασιών και των αρχείων, που σχετί¬ 
ζονται με τις οικονομικές δοσοληψίες των πολιτών, ως 
προς τις εργασίες που εκτελούνται στο χώρο των δημοτι¬ 
κών σφαγείων. 

• Συνεργασία με την Οικονομική Υπηρεσία, για την από¬ 
δοση των εισπραττομένων ποσών σύμφωνα με τις διαχει¬ 
ριστικές διατάξεις του Δήμου. 


Λ. Λειτουργίες Λαϊκών Αγορών 

• Μερινά για τη λειτουργία των λαϊκών αγορών του Δή¬ 
μου. 

• Εφαρμόζει τις δημοτικές, νομαρχιακές διατάξεις πε¬ 
ρί λαϊκών αγορών. 

• Εποπτεύει την ορθή λειτουργία τους 

• Χορηγεί θέσεις σε συνεργασία με το Σωματείο πωλη- 
τών λαϊκής αγοράς. 

• Εισηγείται για τη λήψη οποιουδήποτε αναγκαίου μέ¬ 
τρου για την καλύτερη λειτουργία τους. 

ΚΕΦΑΛΑΙΟ Β 

ΔΙΟΙΚΗΤΙΚΗ ΕΞΥΠΗΡΕΤΗΣΗ ΤΩΝ ΔΗΜΟΤΩΝ - 
ΑΠΟΚΕΝΤΡΩΣΗ ΥΠΗΡΕΣΙΩΝ ΣΤΑ ΔΗΜΟΤΙΚΑ 
ΔΙΑΜΕΡΙΣΜΑΤΑ 

Άρθρο 10 

Περιοδική απασχόληση Διοικητικών υπαλλήλων 

Με σκοπό την διοικητική εξυπηρέτηση των δημοτών 
των Δημοτικών διαμερισμάτων, ανατίθεται σε δημοτικούς 
υπαλλήλουςτης κατηγορίας ΠΕ, ΤΕ, ΔΕ, η περιοδική απα¬ 
σχόλησή τους στα Δημοτικά Διαμερίσματα. Η ανάθεση γί¬ 
νεται με απόφαση του Δημάρχου που λαμβάνεται εντός 
του Ιανουάριου κάθε έτους. 

Η απόφαση καθορίζει 

- τους συγκεκριμένους υπαλλήλους και τα Δημοτικά 
Διαμερίσματα στα οποία θα απασχολούνται 

-τη συχνότητα απασχόλησής τους σε κάθε Διαμέρισμα 

- το ωράριο απασχόλησής τους 

- τα καθήκοντά τους 

- τυχόν άλλα σχετικά ζητήματα 

Τα καθήκοντα των προηγούμενων υπαλλήλων θα περι- 
γραφούν στην ως άνω απόφαση. 

ΚΕΦΑΛΑΙΟ Γ 

ΠΡΟΪΣΤΑΜΕΝΟΙ - ΣΥΛΛΟΓΙΚΑ ΟΡΓΑΝΑ- ΚΑΝΟΝΙΣΜΟΙ 
ΛΕΙΤΟΥΡΓΙΑΣ ΤΩΝ ΥΠΗΡΕΣΙΩΝ ΤΟΥ ΔΗΜΟΥ 

Άρθρο 11 

Αρμοδιότητες Προϊσταμένων 

Ο Προϊστάμενος μιας διοικητικής ενότητας (Διεύθυν¬ 
σης/Τμήματος) ευθύνεται έναντι του αμέσως υπερκείμε¬ 
νου διοικητικού επιπέδου για την αποτελεσματική και 
αποδοτική εκτέλεση των λειτουργιών της ενότητας, προ¬ 
γραμματίζοντας, οργανώνοντας, στελεχώνοντας, συντο¬ 
νίζοντας και ελέγχοντας τις επί μέρους δραστηριότητες, 
έτσι ώστε να εκπληρώνονται οι περιοδικοί (ετήσιοι και με¬ 
σοπρόθεσμοι) στόχοιτου Δήμου με βάση αντίστοιχα προ¬ 
γράμματα δράσης. 

Ειδικότερα ο προϊστάμενος της Διεύθυνσης ή του Τ μή¬ 
ματος: 

• Διατυπώνει σε συνεργασία με το ιεραρχικά ανώτερο δι¬ 
οικητικό τους στόχους και τα προγράμματα δράσης της δι¬ 
οικητικής ενότητας καθώς και τους αντίστοιχους προϋπο¬ 
λογισμούς, σε συνεργασία με τις Οικονομικές Υπηρεσίες. 

• Φροντίζει για την υλοποίηση των κατά περίπτωση 
αποφάσεων των ιεραρχικά ανωτέρων διοικητικών επιπέ¬ 
δων. 

• Αποφασίζει και υπογράφειτα σχετικά έγγραφα γιατις 
αποφάσεις που αποκεντρώνονται στον υπηρεσιακό μη¬ 
χανισμό μετά από εξουσιοδότηση του Δημάρχου. 

• Μεριμνά για την στελέχωση, την οργάνωση, τον συ¬ 
ντονισμό και τον έλεγχο των δραστηριοτήτων της διοικη¬ 
τικής ενότητας με τρόπο ώστε να υλοποιούνται αποτελε- 

σματικά τα προγράμματα δράσης και οι κατά περίπτωση 
αποφάσεις ή εντολές. 

• Εποπτεύει, αξιολογεί και προσανατολίζει το προσω¬ 
πικό της διοικητικής ενότητας, μεριμνώντας για την ανά¬ 
πτυξη και επιμόρφωσή του, τη βελτίωση των συνθηκών 
εργασίας και τη διατήρηση αρμονικών εργασιακών σχέ¬ 
σεων. 

• Μεριμνά για την κατάρτιση του κανονισμού λειτουρ¬ 
γίας της διοικητικής ενότητας, εισηγείται μεταβολές των 
διατάξεώντου και παρακολουθεί την κανονική εφαρμογή 
των εγκεκριμένων κανονισμών. 

• Προετοιμάζει τους απολογισμούς δράσης και οικο¬ 
νομικούς απολογισμούς, σε συνεργασία με τις Οικονομι¬ 
κές Υπηρεσίες. Καταρτίζει μηνιαίους ή τριμηνιαίους απο¬ 
λογισμούς δράσης και αναφέρει ιεραρχικά για τις υποθέ¬ 
σεις που εκκρεμούν και τις αποκλίσεις από τον προ¬ 
γραμματισμό. 

• Συνεργάζεται με την Υπηρεσία Προγραμματισμού για 
την από κοινού διατύπωση κάθε φύσης εισηγήσεων σχε¬ 
τικών με προτάσεις, αξιολόγηση εναλλακτικών λύσεων, 
διατύπωση στόχων, μεθοδολογίας, πολιτικών και προ¬ 
γραμμάτων δράσης που αναφέρονται στις λειτουργίες 
της διοικητικής ενότητας. 

• Παραλαμβάνει την αλληλογραφία που σχετίζεται με 
τις αρμοδιότητες της διοικητικής μονάδας του την χαρα¬ 
κτηρίζει και την διανέμει στις αρμόδιες υπηρεσιακές μο¬ 
νάδες ή υπαλλήλους παρέχοντας τις αναγκαίες οδηγίες 
για τις ενέργειες που πρέπει να γίνουν. 

• Εισηγείται για θέματα αρμοδιότητας των διοικητικών 
μονάδων που εποπτεύει προς τον προϊστάμενο του ανώ¬ 
τερου ιεραρχικά επιπέδου και τα αρμόδια πολιτικά όργα¬ 
να και παρίσταται, εφόσον απαιτηθεί, στις συνεδριάσεις 
συλλογικών οργάνων και επιτροπών. 

• Έχει το δικαίωμα τροποποίησης ή απόρριψης των 
υπηρεσιακών εισηγήσεων των κατώτερων ιεραρχικά επι¬ 
πέδων με ενυπόγραφη πάντοτε σημείωσή του στα σχετι¬ 
κά έγγραφα και παράλληλη υποχρέωση έγκαιρης και αι¬ 
τιολογημένης ενημέρωσης του ανώτερου ιεραρχικά επι¬ 
πέδου. 

• Έχει την ευθύνη ελέγχου και θεώρησης όλων των εγ¬ 
γράφων των υπαλλήλων της διοικητικής μονάδας που 
εποπτεύει καθώς και των εισηγήσεών τους προς τα ανώ¬ 
τερα ιεραρχικά επίπεδα. Όλα τα έγγραφα, καταστάσεις 
κλπ του Δήμου μονογραφούνται από τον αρμόδιο υπάλ¬ 
ληλο και θεωρούνται με την μονογραφή τους από τους 
αρμόδιους προϊσταμένους. 

• Δέχεται τους πολίτες και παρέχει τις αναγκαίες διευ- 
κρινήσεις σε περιπτώσεις παραπόνων και διαφορών σχε¬ 
τικών με τις υπηρεσίες που εποπτεύει. Εισηγείται συστή¬ 
ματα ενημέρωσης των δημοτών σχετικά με τις προσφε- 
ρόμενες υπηρεσίες, τα δικαιώματα και τις υποχρεώσεις 
τους έναντι του Δήμου σε συνεργασία με την Υπηρεσία 
Δημοσιότητας και επικοινωνίας. 

• Συγκεντρώνει στοιχεία χρήσιμα για τον προγραμμα¬ 
τισμό και απολογισμό των δραστηριοτήτων της διοικητι¬ 
κής μονάδας του σε συνεργασία με τις Υπηρεσία Προ¬ 
γραμματισμού και Μηχανοργάνωσης. 

• Συνεργάζεται με προϊσταμένους άλλων διοικητικών 
ενοτήτων των υπηρεσιών ή θυγατρικών φορέων του Δή¬ 
μου για τον συντονισμό και την ολοκλήρωση των λειτουρ- 
γιώντου Δήμου. 

• Συνεργάζεται με τους φορείς εκτός Δήμου που σχετί¬ 
ζονται με τις λειτουργίες της διοικητικής μονάδας. 


• Είναι υπεύθυνος για την νομιμότητα των ενεργειών 
της διοικητικής μονάδας του. 

• Παρακολουθεί τη νομοθεσία, τις εξελίξεις της επι¬ 
στήμης και τεχνολογίας και τις εξελίξεις στο τοπικό, ελ¬ 
ληνικό και διεθνές περιβάλλον, που έχουν σχέση με τις 
λειτουργίες της διοικητικής ενότητας. Ενημερώνει το 
προσωπικό και μεριμνά για την τήρηση των νομικών δια¬ 
τάξεων, την εφαρμογή καινοτομιών και την προσαρμογή 
της λειτουργίας της διοικητικής μονάδας στις εξελίξεις 
του εξωτερικού περιβάλλοντος. 

• Μεριμνά για τη βελτίωση της αποτελεσματικότητας 
της δράσης της διοικητικής ενότητας, τη βελτίωση της 
απόδοσης του ανθρώπινου δυναμικού και των τεχνικών 
μέσων, την καλύτερη εξυπηρέτηση του δημότη και την 
καλύτερη ανταπόκριση της διοικητικής μονάδας στις το¬ 
πικές ανάγκες. 

• Εκτελεί τις λειτουργίες της μονάδας που εποπτεύει, 
οι οποίες δεν είναι δυνατό να εκτελεσθούν από τους 
υπαλλήλους της. 

Άρθρο 12 

Όργανα Συντονισμού των Υπηρεσιών 

12.1. Συμβούλιο Συντονισμού Δημοτικών Υπηρεσιών 

• Το Συμβούλιο αποτελεί συμβουλευτικό όργανο υπο¬ 
στήριξης της λειτουργίας του προγραμματισμού, του συ¬ 
ντονισμού και της παρακολούθησης του έργου των υπη¬ 
ρεσιών. 

• Ο τρόπος λειτουργίας του Συμβουλίου Συντονισμού 
καθορίζεται με απόφαση του Δημάρχου. Στο Συμβούλιο 
μετέχουν οι προϊστάμενοι των Διευθύνσεων και των αυτο¬ 
τελών μονάδων. 

Σκοπός του Συμβουλίου είναι γενικά η αποτελεσματική 
και παραγωγική λειτουργία του Δήμου και ειδικότερα ο 
προγραμματισμός και ο απολογισμός της δραστηριότη¬ 
τας του Δήμου, η αλληλοενημέρωση και η οριζόντια συ¬ 
νεργασία μεταξύ των υπηρεσιών και η επίλυση διατμημα- 
τικών προβλημάτων. 

Τα κυριότερα θέματα που συζητούνται στο Συμβούλιο 
περιλαμβάνουν: 

• Τα περιοδικά προγράμματα δράσης και τις δραστη¬ 
ριότητες γενικά των επιμέρους υπηρεσιών του Δήμου. 

• Το συντονισμό των επιμέρους δραστηριοτήτων / 
ενεργειών των προγραμμάτων δράσης που έχουν ανατε¬ 
θεί στις υπηρεσίες του Δήμου. 

• Την πρόοδο των επιμέρους δραστηριοτήτων / ενερ¬ 
γειών των προγραμμάτων δράσης. 

• Την επισήμανση προβλημάτων στην πορεία εκτέλε¬ 
σης των προγραμμάτων δράσης και τη λειτουργία των 
υπηρεσιώντου Δήμου, την αναζήτηση και συμφωνία αντι¬ 
στοίχων λύσεων και την εισήγηση σχετικών αποφάσεων 
προς τα πολιτικά όργανα του Δήμου. 

12.2. Συντονιστικά Συμβούλια Διεύθυνσης 

Σε κάθε Διεύθυνση, λειτουργούν Συντονιστικά Συμβού¬ 
λια Διεύθυνσης με την συμμετοχή των προϊσταμένων των 
Τμημάτων των Διευθύνσεων με ευθύνη του Διευθυντή και 
με ρόλο παραπλήσιο με ότι προβλέπεται για το Συμβού¬ 
λιο Προγραμματισμού / Συντονισμού Δήμου, αλλά προ¬ 
σαρμοσμένο στο διοικητικό επίπεδο της Διεύθυνσης. 

Ο τρόπος λειτουργίας κάθε Συντονιστικού Συμβουλίου 
εξειδικεύεται με βάση τις ιδιαίτερες συνθήκες και ανά¬ 
γκες της αντίστοιχης διοικητικής ενότητας με απόφαση 
του δημάρχου, μετά από εισήγηση του αρμόδιου προϊ- 

σταμένου Διεύθυνσης και συζήτηση στο Συμβούλιο Προ¬ 
γραμματισμού / Συντονισμού Δήμου. 

12.3. Ολομέλειες Τμημάτων ή Αυτοτελών Γραφείων 

Στο επίπεδο των Τμημάτων ή Αυτοτελών Γραφείων ο 

συντονισμός και η συμμετοχή των υπάλληλωντου Δήμου 
εξασφαλίζεται με τακτικές συντονιστικές συσκέψεις με 
αντικείμενο την αλληλοενημέρωση, και την επισήμανση 
και αντιμετώπιση προβλημάτων των σχετικών λειτουρ¬ 
γιών, τη βελτίωση της ποιότητας των υπηρεσιών κ.λπ. 

12.4. Διατμηματικές ομάδες εργασίας 

Για τις ανάγκες δραστηριοτήτων που απαιτούν συμμε¬ 
τοχή προσωπικού και από περισσότερα Τμήματα δημι- 
ουργούνται ομάδες εργασίας για τις οποίες ορίζονται συ¬ 
ντονιστές με απόφαση του Δημάρχου. 

Άρθρο 13 

Κανονισμοί Λειτουργείας των Υπηρεσιών του Δήμου 

Οι προηγούμενες αρμοδιότητες των επί μέρους υπηρε¬ 
σιών και των Π ροϊσταμένων τους θεωρούνται ως η γενική 
περιγραφή του ρόλου τους και αποτελούντο βασικό πλαί¬ 
σιο λειτουργίας τους. Λεπτομερέστερες περιγραφές αρ¬ 
μοδιοτήτων μπορούν να γίνουν με τη σύνταξη κανονι¬ 
σμών ή εγκυκλίων λειτουργίας των διοικητικών μονάδων. 

Ο λεπτομερής τρόπος λειτουργίας της κάθε υπηρε¬ 
σίας, η διάρθρωση των Τμημάτων σε Γ ραφεία, η λειτουρ¬ 
γία αποκεντρωμένων γραφείων σε Δημοτικά διαμερίσμα¬ 
τα, οι αρμοδιότητές των υπεύθυνων Γ ραφείων και οι θέ¬ 
σεις εργασίας κάθε Γ ραφείου, η ανάθεση καθηκόντων και 
οι περιγραφές καθηκόντων των υπαλλήλων καθώς και 
οποιαδήποτε άλλη εσωτερική διαδικασία διοίκησης ή λει¬ 
τουργίας του Δήμου, ορίζονται με αποφάσεις του Δημάρ¬ 
χου ή καθορίζονται με ειδικούς κανονισμούς λειτουργίας 
που συντάσσονται με απόφαση του Δημάρχου μετά από 
εισήγηση των αρμόδιων προϊσταμένων. 

ΚΕΦΑΛΑΙΟ Δ 
ΟΡΓΑΝΙΚΕΣ ΘΕΣΕΙΣ 

Άρθρο 14 
Ειδικές θέσεις 

Τρεις (3) θέσεις Ειδικών Συνεργατών ή Ειδικών Συμ¬ 
βούλων ή Επιστημονικών Συνεργατών (άρθρο 67 του Ν. 
1416/1984 όπως τροποποιήθηκε με το άρθρο 26 του Ν. 
1832/1989 και το άρθ. 12του Ν. 2130/1993 και το άρθ 57 
του Ν. 2218/1994). 

Άρθρο 15 
Θέσεις Δικηγόρων 

Μία (1) θέση Δικηγόρου όπως διέπεται από τις διατά¬ 
ξεις του άρθρου 245 και επόμενα του Ν. 1188/1981, όπως 
τροποποιήθηκε με το άρθ. 26 του Ν. 1832/1989. 

Άρθρο 16 

Θέση Ιδιαίτερου Μετακλητού Γραμματέατου Δημάρχου 

Μία (1) θέση ιδιαίτερου Μετακλητού Γραμματέα του 
Δημάρχου σύμφωνα με το άρθρο 242 του Ν. 1188/1981 
όπως αντικαταστάθηκε από την παρ. 4 του άρθρου 26 του 
Ν. 2130/1993. 

Άρθρο 17 

Τακτικές Οργανικές θέσεις με σχέση εργασίας 
Δημοσίου Δικαίου 

• Οι θέσεις των κατηγοριών ΠΕ, ΤΕ και ΔΕ κατατάσσο¬ 
νται στους βαθμούς Δ (εισαγωγικός), Γ, Β και Α (καταλη¬ 
κτικός) . 


• Οι θέσεις της κατηγορίας ΥΕ κατατάσσονται στους 
βαθμούς Ε (εισαγωγικός), Δ, Γ και Β (καταληκτικός). 

• Τα προσόντα διορισμού των θέσεων καθορίζονται 
στα Π.Δ. 37α/1987 και Π.Δ. 22/1990 όπως αυτά κάθε φο¬ 
ρά ισχύουν. 

Οι θέσεις που προβλέπονται ανά κατηγορία και κλάδο 
είναι οι εξής: 

ΚΑΤΗΓΟΡΙΑ ΠΑΝΕΠΙΣΤΗΜΙΑΚΗΣ ΕΚΠΑΙΔΕΥΣΗΣ 


Κλάδος 

Θέσεις 

ΠΕΙ 

Διοικητικών 

3 (τρεις) 

ΠΕΙ 

Διοικητικών (Οικονομολόγος) 

1 (ένα) 

ΠΕ 

Περιβαλλοντολόγος 

1 (μία) 

ΠΕ3 

Πολιτικών μηχανικών 

3 (Ιρεις) 

ΠΕ4 

Αρχιτεκτόνων Μηχανικών 

1 (μία) 

ΠΕ6 

Τοπογράφων Μηχανικών 

1 (μία) 

Π9 

Γ εωπόνων 

1 (μία) 

ΠΕ11 

Πληροφορικής Μηχανικών Η/Υ 

1 (μία) 


ΣΥΝΟΛΑ 

12 (δώδεκα) 


ΚΑΤΗΓΟΡΙΑ ΤΕΧΝΟΛΟΓΙΚΗΣ ΕΚΠΑΙΔΕΥΣΗΣ 


Κλάδος 

Θέσεις 

ΤΕ2 

Κοινωνικών λειτουργών 

1 (μία) 

ΤΕ4 

Τεχνολόγων Μηχανολόγων 

1 (μία) 

ΤΕ5 

Τεχνολόγων Τοπογράφων Μηχανικών 

1 (μία) 

ΤΕ 17 

Διοικητικών - Λογιστών 

2 (δύο) 


ΣΥΝΟΛΑ 

5 (πέντε) 


ΚΑΤΗΓΟΡΙΑ ΔΕΥΤΕΡΟΒΑΘΜΙΑΣ ΕΚΠΑΙΔΕΥΣΗΣ 


Κλάδος 

Θέσεις 

ΔΕΙ 

Διοικητικών 

21 (είκοσι μία) 

ΔΕ2 

Εποπτών καθαριότητας 

1 (μία) 

ΔΕ5 

Δομικών Εργων 

1 (μία) 

ΔΕ6 

Σχεδιαστών 

1 (μία) 

ΔΕ23 

Ειδικού Προσωπικού 

6 (έξι) 

ΔΕ24 

Ηλεκτρολόγων 

3 (τρεις) 

ΔΕ28 

Χειριστών μηχανημάτων έργων 

2 (δύο) 

ΔΕ29 

Οδηγών Αυτ/των 

5 (πέντε) 

ΔΕ30 

Τεχνιτών 

5 (πέντε) 

ΔΕ35 

Κηπουρών 

1 (μία) 

ΔΕ38 

Χειριστών Η/Υ 

1 (μία) 

ΔΕ 

Εποπτών-Φυλάκων Σχολικών 



κτιρίων 

14(δεκατέσσερις) 


ΣΥΝΟΛΑ 

61 (εξήντα ένα) 


ΚΑΤΗΓΟΡΙΑ ΥΠΟΧΡΕΩΤΙΚΗΣ ΕΚΠΑΙΔΕΥΣΗΣ 


Κλάδος 

Θέσεις 

ΥΕ1 

Κλητήρων-Θυρωρών 

1 (μία) 

ΥΕ16 

Εργατών καθαριότητας 

18 (δέκα οκτώ) 

ΥΕ16 

Εργατών κήπων 

3 (τρεις) 

ΥΕ16 

Εργατών καθ/τητας εσωτερικών 



χώρων 

1 (μία) 

ΥΕ16 

Υδρονομέων 

1 (μία) 


ΣΥΝΟΛΑ 

Άρθρο 18 

24 (είκοσι τέσσερις) 


Προσωρινές θέσεις με σχέση εργασίας 
Δημοσίου Δικαίου 

Κλάδος 

Θέσεις 

ΠΕΙ 

Διοικητικού 

1 (μία) 

ΠΕ4 

Αρχ/νων Μηχ/κών 

1 (μία) 

ΔΕΙ 

Διοικητικού 

2 (δύο) 

ΔΕ15 

Δημ. Εισπρακτόρων 

1 (μία) 

ΔΕ24 

Ηλεκτρολόγων 

1 (μία) 

ΔΕ29 Οδηγών 


1 (μία) 

ΔΕ30 Τεχνιτών - υδραυλικών 


4 (τέσσερις) 

ΔΕ30 Τεχνιτών - κτιστών 


1 (μία) 

ΥΕ16 υδρονομέων 


3 (τρεις) 

ΥΕ16 Προσ. Καθαριότητας 


7 (επτά) 

ΥΕ16 Εργατών 


2 (δύο) 

ΥΕ16 Φύλακας Δημ. Σφαγείων 


1 (μία) 

Άρθρο 19 

Προσωρινές θέσεις Ιδιωτικού Δικαίου 

Αορίστου Χρόνου 


Ειδικότητα 

Θέσεις 


Διοικητικός 

1 (μία)] 


Εργάτες κήπων 

2 (δύο) 


Προσωπικό καθαριότητας 

3 (τρεις) 


Καθαρίστρια Δημ. Αφοδευτηρίων 

1 (μία) 



Οι προηγούμενες θέσεις κενούμενες με οποιονδήποτε 
τρόπο καταργούνται. 

Άρθρο 20 

Θέσεις με σχέση Εργασίας Ιδιωτικού Δικαίου 
Ορισμένου Χρόνου 


ΑΡΘΡΟ 20: ΘΕΣΕΙΣ ΜΕ ΣΧΕΣΗ ΕΡΓΑΣΙΑΣ ΙΔΙΩΤΙΚΟΥ 
ΔΙΚΑΙΟΥ ΟΡΙΣΜΕΝΟΥ ΧΡΟΝΟΥ 
Δεκαπέντε (15) θέσεις διαφόρων ειδικοτήτων για την 
αντιμετώπιση εποχιακών, περιοδικών, πρόσκαιρων ανα¬ 
γκών (Ν. 2503/1997, άρθρο Ιθπαράγρ. 12). 

Άρθρο 21 

Θέσεις Προϊσταμένων 

Στις διοικητικές ενότητες των υπηρεσιών του Δήμου 
προΐσταται μόνιμοι υπάλληλοιτων εξής κλάδων σύμφωνα 
με τις διατάξεις του άρθρου 36 του Ν. 2190/1994. 


Αυτοτελές Γραφείο Εποπτών Σχολικών 
Φυλάκων 

Αυτοτελές γραφείο υποστήριξης αιρετών 
οργάνων 

Αυτοτελές γραφείο Προγραμματισμού, 

Οργάνωσης - Πληροφορικής και 

ΚοινωνικήςΠολιτικής 

Διεύθυνση Διοικητ. και Οικονομικών 

Υπηρεσιών 

Τμήμα Διοικητικών Υπηρεσιών 
Τμήμα Οικονομικών Υπηρεσιών 


ΔΕ Εποπτών Σχολικών Φυλάκων 

ΠΕΙ Διοικητικού και ελλείψει αυτού 
ΔΕΙ 

ΠΕ11 και ελλείψει αυτών ΤΕ2 


ΠΕΙ και ελλείψει αυτού ΤΕ17ή ΔΕΙ 

ΠΕΙ και ελλείψει αυτού ΤΕ17 και 
ελλείψει αυτών ΔΕΙ 
ΠΕΙ και ελλείψει αυτού ΤΕ17 και 
ελλείψει αυτών ΔΕΙ 


Διεύθυνση Τεχνικών Υπηρεσιών και ΠΕ3, ΠΕ4, ΠΕ6 και ελλείψει αυτών 

Περιβάλλοντος ΤΕ4 ή ΤΕ5 

Τμήμα Τεχνικών Έργων και Πολεοδομικών ΠΕ3, ΠΕ4, ΠΕ6 και ελλείψει 

Εφαρμογών αυτών ΤΕ4 ή ΤΕ5 

Τμήμα Περιβάλλοντος ΠΕΠεριβαλλοντολόγων, ΠΕ9 

• Μετακίνηση προϊσταμένου οργανικής μονάδας γίνε¬ 
ται μόνο σε θέση προϊσταμένου οργανικής μονάδας αντί¬ 
στοιχου επιπέδου. 

• Τον προϊστάμενο Τμήματος που απουσιάζει ή κωλύε¬ 
ται αναπληρώνει στα καθήκοντά του ο ανώτερος κατά 
βαθμό υπάλληλος και ο αρχαιότερος, που υπηρετεί στην 
ίδια οργανωτική μονάδα και εφόσον ο κλάδος στον οποίο 
ανήκει προορίζεται για κατάληψη θέσεων προϊσταμένων. 

• Τον Προϊστάμενο Διεύθυνσης που απουσιάζει ή κω¬ 
λύεται αναπληρώνει στα καθήκοντά του ο προϊστάμενος 
Τμήματος κατά τη σειρά που τα Τμήματα αναφέρονται 
στο Άρθρο 1. 

Άρθρο 22 
Τελικές Διατάξεις 

• Κατά την έναρξη της ισχύος του παρόντος Οργανι¬ 
σμού οι υπηρετούντες στο Δήμο υπάλληλοι κατατάσσο¬ 
νται στις αντίστοιχες θέσεις των σχετικών κλάδων. 

• Η κατανομή του προσωπικού στις επί μέρους οργανι¬ 
κές μονάδες γίνεται με απόφαση του Δημάρχου, λαμβά- 
νοντας υπόψη τις λειτουργικές ανάγκες των μονάδων, τα 
προσόντα, την πείρα και τις ειδικές γνώσεις των υπαλλή¬ 
λων. 

• Η ισχύς του παρόντος Οργανισμού αρχίζει από τη δη¬ 
μοσίευσή του στην Εφημερίδα της Κυβερνήσεως, οπότε 
παύει να ισχύει κάθε προηγούμενη σχετική απόφαση. 

Ακροτελεύτιο Άρθρο 
Κάλυψη Δαπάνης 

Από την απόφαση αυτή προκαλείται δαπάνη ύψους 
232.848ΕΥΡΩ σε βάρος του προϋπολογισμού του Δήμου 
Άργους. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ναύπλιο, 26 Νοεμβρίου 2004 

Με εντολή Γ ενικής Γ ραμματέως Περιφέρειας 
Ο Προϊστάμενος Διεύθυνσης 
Γ. ΠΑΠΑΓΕΩΡΓΟΠΟΥΛΟΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




